Gvozdenović: Težimo da produžimo turističku sezonu - Vijesti.me\n“Prilikom posjete ministri su izvukli srećne dobitnike nagradne igre koju su organizovali Montenegro Airlines (MA) i Hotel Splendid" Edit\nBranimir Gvozdenović (Foto: Luka Zeković)\nMina Business 28. februar 2014, 20:39 ažurirano 19. februar 2019, 09:44\nCrna Gora teži da što više produži svoju turističku sezonu, a nacionalni avioprevoznik i hotel Splendid tome daju punu podršku, kazao je ministar održivog razvoja i turizma Branimir Gvozdenović.\nOn je danas posjetio danas beogradski sajam turizma i crnogorski štand sa ministrom regionalnog razvoja i lokalne samouprave i vršiocem dužnosti ministra privrede u Vladi Srbije, Igorom Mirovićem.\n“Prilikom posjete ministri su izvukli srećne dobitnike nagradne igre koju su organizovali Montenegro Airlines (MA) i Hotel Splendid. Dva posjetioca sajma su dobili vikend za dvije osobe u Hotelu Splendid i po dvije povratne karte Montenegro Airlinesa na relaciji Beograd - Podgorica/Tivat – Beograd”, saopšteno je iz MA.\nKako se navodi, Gvozdenović je rekao da je težnja Crne Gore, kao turističke destinacije, da se što više produži sezonu.\n“Ovoj težnji hotel Splendid i nacionalni avio-prevoznik daju punu podršku”, rekao je on.\nPrema riječima Gvozdenocvića, turisti iz Srbije sve više žele da koriste vikend aranžmane van glavne ljetnje sezone, koristeći brojne povoljnosti u predsezoni.\nVršilac dužnosti izvršnog direktora MA, Živko Banjević, kazao je da tržište Srbije i Beograda predstavljaju stratešku tačku na mapi destinacija ka kojima saobraća ta kompanija.\nOn je dodao da avioni MA svakodnevno lete iz Beograda preko Podgorice sa minimalnim čekanjem na aerodromima izmedju letova.\nPrema riječima Banjevića leti se do najatraktivnijih evropskih destinacija – Londona, Frankurta, Rima, Pariza, Ciriha, Beča, Moskve, Dizeldorfa, po promotivnim cijeni, već od 169 eura za povratnu kartu, sa svim taksama.\n"Posebno ističemo veoma povoljnu cijenu povratne karte na relaciji iz Beograda do Tivta ili Podgorice po cijeni već od 95 eura sa svim pripadajućim taksama", rekao je on.\nIz MA su saopštili da je njihovo učešće na sajmu organizovano u saradnji sa Nacionalnom turističkom organizacijom Crne Gore,lokalnim turističkim organizacijama, strateškim partnerima i crnogorskom turističkom privredom.\n“Tokom trajanja sajma organizovani su brojni susreti sa predstavnicima turističke privrede iz regiona i sa tržišta Srbije, dok su svi posjetioci sajma mogli dobiti informacije o aktivnostima MA, kao i o izuzetno atraktivnoj ponudi za letove u sezoni proljeće/ljeto 2014”, dodaje se u saopštenju.\nSplendid Živko Banjević


Bolje bi bilo da se sreće i sa Nikolićem - Politika - Dnevni list Danas\nPočetna » Politika » Bolje bi bilo da se sreće i sa Nikolićem\nAlbanski lideri sa juga Srbije uoči posete predsednika Albanije Bujanovcu\n1Piše: V. Ristić 01. marta 2017. 12.00\nPovod za prvu posetu predsednika Albanije od osnivanja ove države jednoj opštini na jugu centralne Srbije je Dana učitelja i godišnjica otvaranja prve škole na albanskom jeziku. Poseta albanskog predsednika uslediće posle tačno 69 godina od kada je u julu 1948. godine u Beogradu boravio tadašnji predsednik Enver Hodža. Bila je to jedina poseta najvišeg albanskog zvaničnika srpskoj prestonici. U poslednjih nekoliko godina usledile su posete premijera Edija Rame Beogradu, Preševu i Prištini u dva navrata, kao i poseta premijera Aleksandra Vučića Tirani.\nNišani u Bujanovac dolazi na poziv predsednika Opštine Bujanovac Šaipa Kamberija iz Partije za demokratsko delovanje (PDD), Rize Haljimija i Nacionalnog saveta Albanaca (NSA) Jonuza Muslijua. Poseta je najavljena Ministarstvu inostranih poslova u Beogradu, a poslednjih dana usaglašava se i protokol posete. Zvanični albanski izvori na jugu Srbije, ali i kabinet predsednika Tomislava Nikolića saopštili da neće biti susreta dvojice predsednika.\n– Poseta predsednika Nišanija dolazi u osetljivom trenutku odnosa između vlasti u Beogradu i Prištini. Na ovaj način se pokazuje briga za nas Albance ovde na jugu Srbije, jer smo mi nacionalna manjina koja ovde živi u nezanemarljivom broju, ocenjuje za Danas dr Skender Destani, predsednik Demokratske unije doline (DUD). Za njega bi poseta „imala još veći i potpuno regionalni značaj da predviđa i susret dvojice predsednika do koga ipak neće doći“.\nPredsednik bujanovačke opštine Šaipk Kamberi ocenjuje da bi direktni efekti posete albanskog predsednika Bujanovcu mogli da budu u „konkretnoj pomoći u sferi obrazovanja, kulture i infrastrukture“.\n– Očekujemo da Albanija za nas uradi isto ono što čini Mađarska za manjinu koja živi na teritoriji Vojvodine. Sa predsednikom Nišanijem razgovaraćemo o svim aktuelnim problemima kao i prilikom svakog susreta sa diplomata iz drugih zemalja koji dolaze ovde u posetu, navodi Kamberi.\nRagmi Mustafa, predsednika Demokratske partije Albanaca (DPA) iz Preševa, za naš list kaže da se radi „o istorijskom događaju važnom za dalji opstanak albanske manjine u Preševskoj dolini“.\n– Ne vidim razloge zašto bi Nišani ovoga puta morao da ima susret sa predsednikom Srbije. Očekujem ovo kao nastavak započetog poboljšanja odnosa koji su započeli premijeri Vučić i Rama, pre svega vezano za položaj Albanaca u oblasti obrazovanja, kulture i ekonomske situacije koja sada ne ide na ruku mladim ljudima, kaže Mustafa.\nTokom posete Bujanovcu Bujar Nišani bi trebalo da poseti jednu osnovnu školu koju pohađaju učenici Albanci, da prisustvuje kulturno umetničkom programu u Domu kulture u Bujanovcu. Nezvanični protokol posete predviđa i zajednički sastanak sa predstavnicima političkih partija iz Bujanovca, Preševa i Medveđe.\nAlbanija, bujar nisaniBujanovac, Preševo\n02. marta 2017. u 03.02\ncik nek Kim Il Vucis primirose na Kosovo


Tokom vikenda bez kafića, restorana, šopinga...\nPočetak/Društvo/Tokom vikenda bez kafića, restorana, šopinga…\nNiške Vesti 5. decembra 2020.\nVlada Republike Srbije, na sednici održanoj u četvrtak, 3. decembra, usvojila je nove mere Kriznog štaba za zaštitu zdravlja stanovništva od zarazne bolesti Kovid-19.\nMere su zvanično stupile na snagu u petak, od 17,00 časova, kada su zatvoreni neki objekti, koji neće raditi tokom čitavog vikenda, sve do ponedeljka u 5,00 časova.\nTako, tokom ovog vikenda nema odlaska u kafić, restoran, a građani će moći da odu po osnovne namirnice do 21 čas.\nKafići, restorani, barovi, noćni klubovi i splavovi ne rade od petka u 17 časova do ponedeljka u 5 časova ujutru bez izuzetka.\nU Vladi Republike Srbije poručili su da će poštovanje ovih mera, koje traju do 15. decembra, strogo kontrolisati nadležne inspekcije i komunalna milicija.\nVlada Srbije i Кrizni štab apeluju na sve građane da se ponašaju odgovorno i da se ne okupljaju u stanovima, privatnim smeštajima niti u bilo kojim drugim prostorima jer time ugrožavaju sopstveno zdravlje, zdravlje svoje porodice i predstavljaju rizik po svoju celokupnu okolinu.\nEpidemiološke mere i preporuke, poput nošenja maske u svim zatvorenim prostorima, redovno pranje ruku, držanje odstojanja od drugih ljudi, dezinfekcija svih površina kao i često provetravanje prostorija ostaju na snazi.\nnove mere radno vreme vikend Vlada Republike Srbije


Jeftini letovi iz Švedske do Sjedinjenih Američkih Država - Aviokarte Švedska Sjedinjene Američke Države - eSky.hr\nAviokarte iz Švedske do Sjedinjenih Američkih Država\nPretražite letove iz Švedske do Sjedinjenih Američkih Država\nProvjerite najbolje prilike za letove iz Švedske do Sjedinjenih Američkih Država\nKada rezervirati letove do Sjedinjenih Američkih Država\nDirektni letovi traju oko 10h 5min.\n✔ Postoje li posebne ponude za letove iz Švedske do Sjedinjenih Američkih Država na eSky.hr?\n✔ Mogu li se pobrinuti za osiguranje prilikom rezervacije leta iz Švedske do Sjedinjenih Američkih Država?\n✔ Ako rezerviram leto iz Švedske do Sjedinjenih Američkih Država, mogu li rezervirati ujedno i smještaj?\n✔ Koje zrakoplovne tvrtke nude letove iz Švedske do Sjedinjenih Američkih Država?\nBudite sigurni, da na eSky.hr ponuda letova iz Švedske do Sjedinjenih Američkih Država uključuje ne samo niskotarifne aviokompanije, već i one koje su specijalizirane za visoki standard.\nPopularne aviokompanije na relaciji Švedska - Sjedinjene Američke Države


DODIK S VUČIĆEM: Šest vojnih sudaca Armije RBiH sudci Suda BiH, BiH teško održiva | Poskok.info\nDODIK S VUČIĆEM: Šest vojnih sudaca Armije RBiH sudci Suda BiH, BiH teško održiva\nPredsjednik Srbije Aleksandar Vučić izjavio je danas u Beogradu da su pravni tim i povjerenstvo iz Srbije počeli raditi na prijedlogu potpunog razgraničenja s BiH, odnosno granice između dvije zemlje.\n“Mi se nadamo da ćemo imati te prijedloge u najkraćem mogućem razdoblju kako bismo pokušali, uz suglasnost BiH, do kraja godine utvrditi granicu između naše dvije zemlje”, rekao je Vučić novinarima nakon sastanka s predsjednikom Republike Srpske Miloradom Dodikom.\nVučić je na zajedničkoj konferenciji za novinare rekao da će Srbija dati sve od sebe da bude kompromisna i konstruktivna, ali istovremeno da ni na koji način ne ošteti interese, ni srpskog, ni ostalih naroda u BiH i Srbiji.\nPredsjednik Srbije kaže da je s Dodikom razgovarao o deklaraciji o općem pravnom aktu, za koji su se ranije dogovorili da bude “važan kamen” za buduće djelovanje i da su sastavili tim koji radi na ovom polju.\nVučić je upoznao Dodika o razgovorima koje je Srbija imala s predstavnicima EU, SAD, Rusije, ali i zamolio ga da učini sve što može da Republika Srpska, ali i cjelokupna BiH ubrza svoj europski put, da se krene u oštrije, snažnije i brže reforme na putu ka EU.\nOn je naveo da je bilo riječi i o daljim projektima Srbije u Republici Srpskoj, o kulturnim vezama, za koje je Vučić istaknuo da moraju biti još čvršće, izgradnji auto-puteva, te važnim datumima u 2018. koje će zajednički obilježiti, prenosi Srna.\nPolovicom studenog nacrt dokumenta o zaštiti srpskog nacionalnog identiteta\nPredsjednik Republike Srpske Milorad Dodik izjavio je da će polovicom studenog biti izrađen prvi nacrt dokumenta koji bi ukazao na potrebu očuvanja srpskog nacionalnog identiteta na različitim mjestima.\nDodik je rekao da će se sastati i skupine koje su formirane da bi analizirale taj domument i uputile ga u parlamentarnu proceduru.\nPredsjednik Srbije Aleksandar Vučić izjavio je da je sastavljen tim ljudi koji koji će u Srbiji i Republici Srpskoj početi raditi na tekstu Deklaracije o opstanku srpskog naroda.\n“Pored njih, u timu će biti još nekoliko lignvista, stručnjaka za slavistiku koji će zajedno raditi na tekstu”, dodao je Vučić.\n“Razgovarali smo o Deklaraciji, kao općem pravnom aktu za koji smo se dogovorili da bude važan kamen u našem budućem djelovanju i sastavili smo tim istaknutih ljudi koji već počinje raditi u Srbiji i RS”, rekao je Vučić.\nDeklaracija će, prema ranijim najavama, obuhvatiti pravo na upotrebu srpskog jezika i ćiriličnog pisma, zatim pravo na izučavanje i njegovanje srpske kulture, pravo izučavanja srpske povjesti i njegovanje srpske slobodarske tradicije, očuvanje nacionalne geografije, pravo na očuvanje i zaštitu srpskog kulturno-povjesnog naslijeđa i pravo na informiranje na srpskom jeziku.\nNa konferenciji za novinare u Beogradu, održanoj nakon sastanka s predsjednikom Srbije Aleksandrom Vučićem, Dodik je kazao da je Vučića upoznao i o inicijativi da sudci u BiH koji imaju ratnu prošlost ne mogu biti sudci koje danas sude.\n“Imamo podatke da su šest sudaca bili sudci vojnih sudova Armije RBiH”, rekao je Dodik i dodao da je jedan takav sudio Naseru Oriću.\nOn je rekao da je na današnjem sastanku bilo riječi i o zajedničkim projektima, kao i da ga je upoznao da je BiH teško održiva zemlja. /HMS/


Zvaničnici zdravstva u Crnoj Gori saopštili su u srijedu da je u posljednja 24 sata preminulo još devet osoba inficiranih koronavirusom, dok su laboratorije registrovale još 639 slučajeva, čime je broj aktivno oboljelih prešao 10.000.\n“Laboratorije Instituta za javno zdravlje, druge javne i privatne laboratorije koje se bave dijagnostikom infekcije novog koronavirusa su od poslednjeg presjeka završile analizu i Institutu dostavile rezultate za 2.003 uzorka na novi koronavirus među kojima je ukupno registrovano 639 novopozitivnih slučajeva infekcije sa SARS-CoV-2” saopšteno je iz Instituta za javno zdravlje.\nOd jučerašnjeg presjeka ovom Institutu je prijavljeno devet smrtnih ishoda povezanih sa Kovidom 19, od kojih je najstariji imao 86 a najmlađi 56 godine, navodi se u saopštenju.\n“Ukupan broj preminulih povezanih sa COVID-19 infekcijom od početka juna mjeseca iznosi 405 a od početka godine 414”, navodi IJZ.\nOd jučerašnjeg presjeka do danas u 17 časova prijavljen je oporavak kod 290 pacijenata, a ukupan broj trenutno aktivnih slučajeva Kovida 19 u Crnoj Gori iznosi 10.207.\nDirektor Opšte bolnice Nikšić, Ilija Ašanin, rekao je novinarima u Podgorici da su u Crnoj Gori trenutno hospitalizovana 333 pacijenta sa koronavirusom.\nOn je naveo da je ukupnog broja hospitalizovanih, njih 79 u Kliničkom centru Crne Gore u Podgorici, u Baru 44, Beranama 32, u Specijalnoj bolnici za plućne bolesti u Brezoviku 34, Pljevljima 20, Bijelom Polju 23, Kotoru 11, Cetinju 9, i u privatnoj bolnici Kodra u Podgorici 10.\nPrema zvaničnoj statistici, od početka epidemije ukupan broj registrovanih slučajeva infekcije koronavirusom je 29.031, što je nešto manje od pet posto stanovništva Crne Gore koja zvanično ima 620.000 stanovnika.


Razigrani novembar u Insitutu za umetničku igru - LookerWeekly.com magazin\nPredstojećeg vikenda 30. i 31. oktobra u Studentskom parku, u Beogradu, premijerno će biti izveden projekat “Drveće pleše” – DAH teatra, u saradnji s Institutom za umetničku igru s početkom u 20 časova.\nPremijere plesnih predstava, “Ubili smo mamu (zamalo)” u koreografiji Alise Oravec, izvodi se 5. novembra na sceni Studentskog kulturnog centra, s početkom u 19 časova. Dok nas 10. novembra na Velikoj sceni Teatra Vuk u 20 časova očekuje “Praktični vodič kroz sujeverje” koreografkinje Katarine Ilijašević.\nFestival scenskog pokreta i koreodrame u Kosovskoj Mitrovici, čiji je organizator Fakultet umetnosti u Kosovskoj Mitrovici pripremio je od 3. do 7. novembra performans “Ja lutka – I a doll” i video rad ”I still belive“ Marine Bukvučki, plesnu predstavu “Dekameron 2020” Mine Ćirić, kao i video radovi “Rekli su joj da je fokus najažniji” Katarine Ilijašević i “Raja” Jovane Grujić.\nPlesna predstava “Shelter” u koreografiji francuskog dvojca Kristofa Beranžea i Žonatana Pranlas-Deskura gostovaće na sceni Zagrebačkog plesnog centra (16. novembar) i Hiše kulture u Celju (19. novembar) uz podršku Ministarstva kulture i informisanja Republike Srbije.\nU okviru Međunarodnog projekta, Drugi način komunikacije, u Ostavinskoj galeriji 20. novembra u 20 časova, biće izveden performans “Hafetopatija” umetnice Prof. dr Snežane Arnautović Stjepanović. Plesna predstava “Igra s mitom” Prof. Aleksandra Ilića imaće svoju beogradsku premijeru 22. novembra na sceniDoma kulture studentski grad, a na istoj sceni 24. novembra 2021. u 20 časova premijerno će biti prikazan film “64.74”, master rad autorke Katarine Stojković.\nU izvođenju kompanije Balet mladih 27. novembra biće izveden gala koncert u koreografiji Amalie Mindutriu s početkom u 20 časova.\nInstitut za umetničku igru u saradnji s Narodnim pozorištem iz Sarajeva, organizovao je godišnju audiciju za prijem članova u ansambl baleta te kuće.\nViše informacija možete pronaći na sajtu Institutu za umetničku igru www.iui.rs\nFoto: PROMO “Igra s mitom”\nInsitutu za umetničku igru\nZVEZDICA SPAVALICA ALEKSANDRA ILIĆA I ALEKSANDRA NIKOLIĆA


(VIDEO)U opštini Kovačica trenutno jedna...\nTags: Crepaja korona virus COVID 19\nTest je najbolje uraditi u vremenu od 9 do 12 sati, da bi se rezultati dobili istog dana posle 13 časova. Za savete i informacije u vezi sa aktuelnim virusom građanima je na raspolaganju broj telefona kovid ambulante u Kovačici : 0628082033.\nVažno je da u doba korone građani kao i do sada, poštuju fizičku distancu, nose zaštitne maske u zatvorenom prostoru i primenjuju sve mere lične higijene. Kako bi se smanjili međusobni kontakti, za prepisivanje redovne terapije nije potrebno dolaziti kod lekara. Terapiju će lekar prepisati na osnovu matičnog broja, koji pacijent ostavlja medicinskoj sestri putem telefona zdravstvene stanice ili ambulante u svom naseljenom mestu. Na osnovu matičnog broja pacijent svoju terapiju preuzima u apoteci.\n(VIDEO)U opštini Kovačica nema registrovanih...\n(VIDEO)Epidemiološka situacija u opštini...


Kada se potencijalno najlepši doživljaj pretvori u suprotno | Super Radio\nMarija Stojanović mart 7, 2015 22:50 h Super dodatak, Zdravlje 0\nFoto: Fejsbuk – Mati.rs\nRetke su mame koje su bez ikakve veze u porodilištima imale lepo ophođenje od strane medicinskog osoblja. U Srbiji je mnogo više onih koje imaju tretman kao da su uradile najgori zloči, a ne kao da su došle da se prepuste najlepše doživljaju u životu.\nPoražavajuće je čuti „pokušala sam da se setim svog porođaja“, a još je gore kada se mame ne sećaju svog porođaja jer su lekari odlučili da ona mora na crski rez, a nije bilo neophodno.\nBeogradski Centar za mame uradio je istraživanje sa mamama koliko su zadovoljne tretmanima koje su imale u porodilištu i došli su do nimalo ohrabrujućih podataka. A kako bi se ova praksa promenila, kako bi lekari i babice promenili ophođenje prema porodiljama, 1. marta je pokrenuta akcija „Sloboda rađanju“ i traje do sutra.\nU Nišu je sinoć održana projekcija dokumenatnog film „Sloboda rađanju“ koji govori o pravima budućih mama, a između ostalog o mami koja je boreći se za svoja prava došla do Evropskog suda za ljudska prava u Strazburu zato što je svoju decu rodila u kućnim, a ne u bolničkim uslovima. I pobedila je.\nLoša strana filma priča o babici iz Mađarske koja je pomogla da se na svet donese preko 3000 beba u kućnim uslovima.\nDržite se zakona\nPrema Evropskoj konvenciji o ljudskim pravima imate mogućnost da birate gde ćete se, na koji način i u kom položaju poroditi. Ali u Srbij retko gde mogu biti ispoštovani vaši zahtevi. Međutim, što je više zahteva i što je više pitanja upućeno lekarima i babicama, tvrde mame koje su prisustvovale projekciji i diskusiji nakon filma, oni će shvatiti da su mame informisane te će se više i potruditi, ako ni zbog čega drugog a ono zbog toga da ne bi došlo do sukoba sa mama koje se bore kao lavice.\n„Možete se poroditi u opuštenoj kućnoj atmosferi, ali vam na porođaju ne može prisustvovati ni lekar ni babica jer je protivzakonito. Ali vam može pomoći dula – žena koja pruža fizičku pomoća, ali i psihičku prilikom porođaja, a ona je nemedicinsko osoblje“, bila je jasna Irena Paunović, mama iz Niša koja se pre nekoliko godina porodila kući uz pomoć dule.\nInformišite se i ne dozvolite da vas uplaše\n„Što bolje raspolažete informacijama koje su bitne za porođaj i period nakon, to je bolje za vas. Moj treći porođaj je bio potpuno drugačiji od prva dva jer sam bila dobro informisana i nisam dozvolila da manipulišu sa mnom“, objasnila je Milica Bugarin, jedna od predvodnica grupe „Nišlijke koje podržavaju dojenje“.\nFoto: Fejsbuk – Mati.s\nAko ste upućeni u sva dešavanja koja vam predstoje mnogo je manja verovatnoća da ćete biti uplašeni pa ćete samim tim imati kontrolu nad svojim telom. Iako je žena „otvorena“ i skoro spremna za porođaj, lako se može „zatvoriti“ ukoliko ugleda neku osobu koja joj ne prija ili koja joj uliva strah i nepovrenje.\n„Osim informisanja bitno je da budete izričite i uporne. Bilo da želite da vam objasne neki postupak koji vam nije jasna ili da želite da vam donesu bebu kako biste je podojile, mrate biti nepokolebljive“, bila je jasna Tereza Kiš Miljković, vršnjačka savetnica za dojenje iz Info centra iz Brusa i predvodnica grupe „Moja podrška dojenju“.\nBez obzira na to da li odlučite da se porodite u porodilištu ili kući, mame koje su prisustvovale sinoćnoj diskusiji savetuju da se i fizički i psihički pripremite, a Milica bugain vam predlaže šta da čitate kako biste se informisale: Mišel Oden – „Preporod rađanja“, Ina Mej Gaskin – „Vodič za prirodni porođaj“ i grupu „Hoćemo da radjamo opuštene, srećne i poštovane“.\nljudska pravamamenišporodilištaporođajrađanjesloboda rađanjaSrbijasuper dodatakzdravlje


Ilon Mask: Šest tajni poslovnog uspeha i sticanja bogatstva - Javni servis\nIlon Mask: Šest tajni poslovnog uspeha i sticanja bogatstva\nFoto: JD Lasica from Pleasanton, CA, US / CC 2.0\nDžastin Roulet, BBC\n„Nije da negde postoji hrpa gotovine”, rekao je on.\n„Zapravo se radi o tome da imam određeni broj glasova u Tesli, Spejseksu i Solarsitiju, a na tržištu ti glasovi imaju određenu vrednost.”\nOn nema ništa protiv da jurite za bogatstvom, „ako to radite etički i pošteno”, ali on kaže da njega to ne radi.\n„Želite da stvari u budućnosti budu bolje”, rekao mi je.\n„Želite nove uzbudljive stvari koje život čine boljim.”\n„Uporno sam očekivao da otputujemo dalje od Zemlje, da čovek sleti na Mars, da imamo bazu na Mesecu, i da imamo, znate, česta uzletanja u orbitu”, rekao je on.\nKad se to nije desilo, javila mu se ideja za „Misiju oaza na Marsu”, čiji je cilj da šalje male staklene bašte na crvenu planetu.\nDok je pokušavao to da ostvari, shvatio je da problem nije „nedostatak volje, već nedostatak načina” – svemirska tehnologija bila je mnogo skuplja nego što je morala da bude.\nOn zna da svaka prepreka koju njegova kompanija premosti pomaže svakom ko pokušava da reši isti problem – i čini to zauvek.\nŠto nas dovodi do trećeg Maskovog poslovnog saveta – ne obuzdavajte se.\nPreviše kompanija je „inkrementalističko”, rekao je on.\n„Ukoliko ste rukovodilac velike kompanije, a cilj vam je samo skromno poboljšanje, i to je potrajalo duže od očekivanog, i nije ispalo baš dobro, onda vas niko neće kriviti za to”, rekao mi je on.\nI zato je njegov stav da treba da se postarate da radite na nečemu što on naziva „stvarima koje će biti bitne”.\n„Ukoliko je nešto poslednji put ugledalo svetlost dana kad je najsloženiji organizam bio sunđer, zaista morate da se zapitate da li je to pametan potez.”\nDrugo, on želi da obezbedi dugoročni opstanak čovečanstva kolonizacijom Marsa i „čineći život multiplanetarnim”.\n„Mogao sam ili da zadržim novac, a kompanije bi onda definitivno umrle, ili da uložim ono što mi je preostalo i možda imam neku šansu.”\n„Moja deca bi možda morala da idu u državnu školu. Mislim, jaka stvar, ja sam išao u državnu školu.”\nOno što ga je stvarno šokiralo – a 2014. je bilo očigledno da ga to još uvek muči – bilo je sa kakvim uživanjem su mnogi analitičari i komentatori posmatrali njegovu patnju.\n„Liberalna zluradost bila je prilično zapanjujuća”, rekao je Mask.\n„Imali ste brojne sajtove sa satovima koji su otkucavali do vremena Tesline smrti.”\n„Mislim da bi bilo arogantno reći da ćemo definitivno to uraditi, za razliku od toga da težimo da to uradimo, i da ćemo dati sve od sebe.”\nTo nas dovodi do sledeće Maskove lekcije o poslovnom uspehu – ne slušajte kritičare.\nOn mi je rekao da nije verovao da će Spejseks ili Tesla zaraditi novac kad ih je osnivao – a istina je da nije ni niko drugi.\nIlon Mask je slavan po tome da je radoholičar – on se razmeće da njegove nedelje imaju 120 radni sati da bi održao proizvodnju Tesla Modela 3 – ali otkako smo se upoznali čini se da je malo počeo i da se zabavlja.\nPreko Tvitera je nazvao paniku zbog virusa „glupom” a naredbe za ostanak kod kuće opisao kao „prisilno zatvaranje”, rekavši da su te mere „fašističke” i kršenje ustavnih prava.\nLetos je najavio planove da rasproda sav svoj materijalni posed rekavši da vas on samo „koči”.\nU septembru je Mask tvrdio da će Tesla imati „fascinantni” auto od 25.000 dolara u roku od tri godine, i rekao da će uskoro sva nova kola kompanije biti automatizovana.\nIlon Mask je test nazvao „izuzetnim” uspehom.


Vojni sindikat Srbije: Zahtev da se poštuju mere bezbednosti i zaštite na radu nije politizacija\nVojni sindikat Srbije je večeras odgovorio Ministarstvu odbrane da zahtev Sindikata da se u Vojsci poštuju mere bezbednosti i zaštite na radu, nije politizacija, već je osnovna svrha postojanja sindikata zaštita prava i interesa zaposlenih.\n“Poverenje profesionalnih pripadnika Vojske Srbije u vojni vrh ozbiljno je poljuljano posle propusta u poslednjoj terenskoj aktivnosti na Pešteru, nakon saopštenja Ministarstva odbrane od 24. juna u kojeem se kaže da je uzrok smrti našeg kolege to što mu je iznenada pozlilo”, piše u saopštenju naveo Vojnog sindikata.\nSindikat je ukaazao da je zahtev da se kazne odgovorni za smrt Dejana Stojkovića, pravo Sindikata i obaveza prema njemu i njegovoj porodici, ali i drugim kolegama čije interese zastupa sindikat i čija bezbednost je ugrožena propustima u radu organa rukovodjenja i komandovanja u Vojsci Srbije.\n“Žao nam je što se poslednjih nedelja ministar ne odaziva na pozive Vojnog sindikata Srbije, za sastanke na temu prava zaposlenih u Vojsci Srbije, a njegovi najbliži saradnici ne odgovaraju na telefonske pozive iz Sindikata, zbog čega smo nažalost prinudjeni da sa ministrom odbrane komuniciramo javno putem saopštenja i medija”, piše u tekstu.\nSidnikat je podsetio da je ministar odbrane “zakonski predstavnik poslodavca zaposlenima u Vojsci Srbije i po službenoj dužnosti mora da primi kritiku i prihvati odgovornost za propuste u poštovanju mera zaštite na radu sa najtežom – smrtnom posledicom”.\n“U tom smislu je poslodavac moralno i zakonski odgovoran i to nema apsolutno nikakve veze sa bilo kakvom politizacijom”, ukazao je Vojni sindikat.\nMinistarstvo odbrane Srbije je danas povodom nedavne smrti starijeg vodnika prve klase Dejana Stojkovića ocnilo da su “potpuno neprimereni… pokušaji politizacije” pojedinih političara kojima se “pridružio” i predsednik Vojnog sindikata Srbije Novica Antić.\nAntić je ranije izkavio da je Stojković poginuo na vojnoj vežbi na Pešteri jer se u vojnom vozilu ugušio od gasa kada se aktivirao protivpožarni sistem, dok je Ministarstvo odbrane ranije saopštilo da je vodnik umro jer mu je “naglo pozlilo”.


Kurc ponovo kancelar | EurActiv Serbia\nKurc ponovo kancelar\nKonzervativac Kurc (33) 7. januara je, posle sedam meseci odsustva, počeo drugi mandat kao šef vlade.\nU novoj vladi prvi put većinu čine žene i prvi put su Zeleni ušli u nacionalnu vladu.\nKako prenosi AP, osam od 15 ministara su žene, uključujući Klaudiju Taner, prvu austrijsku ministarku odbrane, i ministarku pravde Almu Zadić. Alma Zadić iz Zelenih je prva austrijska ministarka sa imigrantskim poreklom. Njena porodica je otišla iz Bosne za vreme konflikta na prostoru bivše Jugoslavije kada je ona imala 10 godina.\nLider Zelenih Verner Kogler je novi vicekancelar. Njegova partija ima i novog "super ministra" koji će se baviti životnom sredinom, energetikom i infrastrukturom, dok su ključna ministarstva unutrašnjih poslova, finansija i spoljnih poslova dobili ljudi iz Kurcove partije.\nOVP je bio najjači na izborima krajem septembra sa 37,5% glasova a ekolozi su ostvarili svoj najbolji rezultat do sada sa 13,9%. Stranka Zeleni prvi put je deo vladajuće koalicije, piše AFP.\nSebastijan Kurc vodio je Austriju u koaliciji sa ekstremno desničarskom partijom FPO između decembra 2017. i maja 2018. Kurcova vlada pala je posle 18 meseci zbog korupcionaškog skandala FPO.\nPosle sazivanja prevremenih izbora, ekološke teme su dobile na značaju tokom kampanje. Kurc je tada napravio zaokret i pozvao ekologe da pregovaraju sa njim. Te dve partije imaju dovoljnu većinu u parlamentu da vladaju.\nPosle dugih pregovora, barem po austrijskim standardima, dogovoren je program vlade.\nU koalicionom sporazumu dužna pažnja se poklanja ciljevima Zelenih, poput akcije u oblasti klimatskih promena, uključujući cilj klimatske neutralnosti do 2040, i unapređenja transparentnosti vlade i admnistracije.\nMeđutim, sporazum uključuje i mnoge prioritete konzervativaca, poput smanjenja poreskog opterećenja Austrijanaca i nastavka politike "čvrstog stava" prema migraciji.\nNovi kancelar je jasno rekao da se i dalje protivi distribuciji migranata širom Evrope.\n"Mnogo smo razgovarali o vladinom programu, od poreskih olakšica za zaposlene, preko koraka za bolju zaštitu prirodne sredine, do konzistentnog stava u oblasti bezbednosti i migracije", rekao je Kurc na ceremoniji primopredaje dužnosti, preneo je AP. On je rekao i da je za Austriju važno "da pomogne EU da se razvija u pravom pravcu".


KK Partizan kreće u odbranu titule Kupa Radivoja Koraća - Sportske vesti - Savremenisport.com\nNaslovna :: Sportske vesti ::\tKK Partizan kreće u odbranu titule Kupa Radivoja Koraća\nKK Partizan kreće u odbranu titule Kupa Radivoja Koraća\nKošarkaši Partizana NIS, u četvrtak, 13. februara putuju u Niš, na završni turnir kupa „Radivoj Korać“. Odbranu „Žućkove levice“, crno-beli će započeti u petak, 14. febraura u 19:30, kada će se u četvrtfinalu sastati sa liderom ABA 2 lige i KLS, Borcem iz Čačaka.\nFinalni deo košarkaškog turnira pod nazivom “Kup Radivoja Koraća 2020” održaće se u periodu od 13. do 16. februara 2020. godine u Nišu, u organizaciji Košarkaškog Saveza Srbije (KSS).\nRaspored utakmica i rezultati - Kup Radivoja Koraća 2020\nUkoliko savlada Borac, Parni valjak će se u polufinalu sastati sa pobednikom duela FMP – Dinamik.\nPočela prodaja ulaznica za Triglav osiguranje Kup Radivoja Koraća\nNa završnom turniru nacionalnog kupa, boje Partizana će braniti sledeći igrači:\n(Izvor: KK Partizan)\nDatum: 13.02.2020. Autor: KK Partizan\n+ Još 16 polaznika završilo kurs Shut...\n+ Liga Vojvodine: Inđijcima tri zlata...\n+ Marko Antelj nova akvizicija Radničkog


Posete na Pornhubu tri puta veće - Muški magazin - trendovi, fitness, lifestyle, saveti, devojke...\nZemlje kao što su Italija, Francuska, Nemačka, Francuska, Španija i SAD, dobili su besplatne premium naloge na Pornhubu, što znači da svi mogu da gledaju najkvalitetnije i najbolje porno klipove na svetu. Pornhub je odlučio da ove zemlje časti, posto je situacija sa korona virusom kod njih prilično ozbiljna, pa je omogućio da premium nalozi jedan period budu besplatni.\nTo je dovelo do neverovatnog rasta u posećenosti ovog sajta koji je u martu u jednom periodu bio i 3 puta gledaniji u toku dana. Ono što će možda i vas obradovati jeste da će Pornhub verovatno biti besplatan i za muškarce u Srbiji, jer se najavljuje da će ovaj sajt uvesti besplatan premium period za sve zemlje.\nAko se to desi, pretpostavljamo da će vam boravak u izolaciji lakše pasti.\npremium nalog |


Predsednica REM: Nikad opozicija nije imala toliko medija kao danas\nBeta 28. decembra 2020. 08:55\nPredsednica Saveta Regulatornog tela za elektronske medije (REM) Olivera Zekić ocenila je da opozicija u Srbiji „nikad nije imala toliko medija“ kao što ima danas, ali da to ne znači da ne treba raditi na daljoj pluralizaciji medijskog prostora.\nOna je u izjavi za današnji Kurir odbacila kao neistine navode članova REM-a Judite Popović i Slobodana Cvejića da nije izabrana već postavljena za predsednicu Saveta tog tela, i navela da nije članica Srpske napredne stranke koja je i predložila na tu funkciju.\n„Izabrana sam glasovima članova Saveta REM, niko me sa strane nije postavio. Nema govora o gaženju demokratije kada je procedura poštovana. REM je danas čak i slobodniji nego što je bio juče, bar kada je reč o politici i u njemu nema nikog ko je zarobljen, svako može da izadje kad god hoće“, kazala je Zekić.\nDoskorašnji član Saveta REM Slobodan Cvejić ocenio je ranije rad tog tela kao neuspešan, navodeći da „sve analize i domaćih stručnjaka i relevantnih medjunarodnih organizacija ukazuju na to da je REM pasivan i da ne obavlja svoju osnovnu funkciju, a to je uredjivanje elektronske medijske scene“.


RTCG - Radio Televizija Crne Gore - Nacionalni javni servis :: Ekonomija :: Bankarski sektor u CG kvalitetan\nUBCG 07. 01. 2018. 15:02 >> 14:26 0\nBankarski sektor u CG kvalitetan\nStanje u crnogorskom bankarskom sektoru je kvalitetno, što potvrđuje bilansna suma banaka od preko četiri milijarde EUR, rast depozita i kreditne aktivnosti, pad kamata na plasmane i smanjenje loših kredita, ocijenio je generalni sekretar Udruženja banaka (UBCG), Bratislav Pejaković.\n"Bilansna suma banaka je premašila četiri milijarde eura, imamo rast depozita i kreditne aktivnosti, pad kamata na plasmane i kontinuitet u smanjenju loših kredita. Sve to ukazuje na kvalitetno stanje bankarskog sektora u Crnoj Gori", rekao je Pejaković u intervjuu agenciji Mina biznis.\nOn je dodao da postoje različiti pokazatelji koji opisuju poslovanje banaka, kao i da je jedan od osnovnih likvidnost. On je podsjetio i da su prosječna likvidna sredstva banaka u februaru prošle godine bila na nivou od 841,5 miliona eura, a u septembru 1,06 milijardi eura.\nPejaković je saopštio i da UBCG konkretnim akcijama pokušava da doprinese pozitivnim trendovima razvoja.\n"Prošle godine smo se, kroz odbore i stručna mišljenja Udruženja, aktivno uključili u davanju konstruktivnih komentara na nove zakone i prateće propise, gdje u saradnji sa institucijama koje se bave finansijskim sektorom težimo optimumu ambijenta za poslovanje, a u skladu sa procesom harmonizacije sa regulativom EU", naveo je Pejaković.\nOn je kazao da UBCG služi da se kroz struku artikulišu stavovi bankara, ukazivanjem na operativne probleme, gdje sagledavanjem postojećeg stanja ukazuje na moguća unaprijeđenja u skladu sa međunarodnom praksom. Takvi primjeri su projekat za unaprijeđenje postojećeg Kreditnog biroa i inicijativa za sistemskim optimumom forme prinudne naplate od zakonske do operativne primjene.\nPejaković smatra da je najveći problem sa kojim se suočavaju banke ojačavanje pozicije povjerilaca u ostvarivanju svojih prava.\n"Sa smanjenjem rizika, dolaze i niže kamatne stope", naveo je Pejaković.\nOn je kazao da se u narednom periodu može očekivati dalji rast kreditnih portfolija, dok konkurencija dovodi do pritiska na smanjenje kamatnih stopa u plasmanima.\n"Kamatna stopa je tržišna kategorija i dio strategije svake banke pojedinačno i targetirnog dijela tržišta. Na osnovu statističkih podataka kojim raspolažemo, možemo reći da su kamatne stope u Crnoj Gori na nivou regiona", rekao je Pejaković.\nOn smatra da marketinški pristupi pojedinih banaka u okruženju stvaraju pogrešnu sliku, gdje su najniže kamatne stope u konkretnoj banci definisane samo za najbolje klijente i nijesu dostupne širem sloju klijenata, jer uslovi koji se postave nijesu ispunjivi za klijenta sa prosječnim primanjima.\n"Zemlje EU možemo podijeliti na ekonomski naprednije i novoprimljene, gdje od nivoa rizika zavise i kamatne stope. Ako pogledamo primjer Hrvatske, koja je članica EU i zemlja regiona, kada su u pitanju kamate na stambene kredite, možemo zaključiti da smo na istom nivou", naveo je Pejaković.\nKada je riječ o negativnim kamatnim stopama na depozite, on je saopštio da su one prisutne u bankarstvu najrazvijenijih država, dok su u Crnoj Gori na nivou izuzetka.\n"Nijesam upoznat da postoji jaka najava uvođenja takvih kamata na depozite, ali svakako će tržište reagovati. Na kraju krajeva imate izbor ponude 15 banaka, tako da ne treba isticati izuzetke kao problem", zaključio je Pejaković.\nNema negativnih posljedica na poslovanje banaka\nBankarski sistem pozitivan\nBankarski sektor u CG stabilan


Podlegao povredama i suvozač u udesu kod Gložana\nNaslovna Hronika Podlegao povredama i suvozač u udesu kod Gložana\nČELAREVO: Danas (10.11.), oko 13 časova, stigla je još jedna tužna vest u Čelarevo. Podlegao je povredama i Ilija Dukić (1997), koji je bio suvozač u tragičnoj nesreći u Gložanu, a koja se dogodila u četvrtak (08.11.), u ranim jutarnjim časovima, kada je od posledica povrede na licu mesta preminuo vozač Ilijić Veljko (1991) iz Čelareva.\nIlija Dukić je u nesreći zadobio teške povrede i tada je prevezen u Urgentni centar Kliničkog centra Vojvodine. Nažalost, i pored svih nastojanja medicinskog osoblja, Ilija je podlegao teškim povredama.\nOva teška saobraćajna nesreća dogodila se kada je vozilo marke „Golf“, vlasništva Ilijić Veljka, krečuci se iz Gložana prema naseljenom mestu Čelarevu, udarilo u drvo pored kolovoza.\nPrethodni tekstO Večeri poezije Branimira Džonija Štulića\nSledeći tekstStogodišnjica prisajedinjenja Vojvodine Kraljevini Srbiji (1)


Kancelarijski radni stolovi Clips - Superkancelarija\nNaslovna » Proizvodi » Kancelarijski nameštaj » Radni stolovi » Operativni » Kancelarijski radni stolovi Clips\nKolekcija Clips koja odgovara novim zahtevima kancelarije. Prava rekompozicija kancelarije, gde je protagonista, još jednom, stol. Novi koncepti fleksibilnosti povezani su sa obimnim tablicama, ukazujući na novi način rada u timu, u kojem se ne označavaju pozicije, ali prostori se dele. Površine za grupe, gde se ljudi susreću, razgovaraju i razmenjuju informacije.\nSem mogućnosti koncipiranja radnih stolova za više korisnika, ovaj tip nameštaja omogućava i klasičnu varijantu radnih mesta za po jednog upošljenika, sa dodatnim pomoćnim stolovima ako je potrebno, sa niskim pregradama između radnih mesta i slično.\nOsnovna odlika ovog nameštaja, tj. stolova iz ovog programa je što su stranice urađene od plastificiranih čeličnih profila 40x40mm ili 50x50mm, imaju regulacione stopice na dnu, dok, što se tiče radnih ploča, u svemu je program identičan programu „Alfa“ (dezeni, dimenzije ploča, debljina unvera i način obrade).\nSavremena organizacija rada sve više definiše definiciju novog tipa funkcionalnog prostora u kojem se fokus stavlja na udobnost i potrebe zaposlenog. Ovo je serija kancelarijskog nameštaja stvorena sa pažnjom i mislima za svaki aspekt poslovnog prostora i kako se prilagođava dinamici radnog okruženja.\nInterakcija i saradnja zaposlenih su građevinski element u savremenom poslovnom procesu. Bez obzira da li govorimo o projektnim timovima ili stalnim članovima osoblja za koje su sesije besmislene logike rutine, potreba za komunikacijom je neophodna. Noge sa metalnim nogama, kombinovane u zajedničkoj kompozitnoj strukturi, olakšavaju timu da to učine. Ormari za podršku sa dekorativnim jastucima su posebna poziv za kolege da sednu za diskusijom ispred monitora.


Osvježeno 21. februar/veljača, 2018.\nPres-konferencija Sergeja Lavrova i Aleksandra Vučića, Beograd\nSrbija je na putu prema Evropskoj uniji (EU), ali će nastaviti da gradi najbolje moguće odnose sa Rusijom, rekao je predsednik Srbije Aleksandar Vučić na pres-konferenciji, održanoj posle sastanka sa ruskim ministrom spoljih poslova Sergejom Lavrovom koji je u sredu doputovao u zvaničnu, dvodnevnu posetu Beogradu.\nSrpski predsednik je kazao da je sa Lavrovom razgovarao o vojno-tehničkoj saradnji koja će biti nastavljena.\nMinistar Lavrov je u obraćanju medijima kazao da se u Beogradu "oseća kao kod kuće". Istakao je da je na sastanku sa Vučićem razmatrao i korake kojim bi se realizovali dosadašnji dogovori dve zemlje.\nVučić i Lavrov pozdravljaju napore veza Beograda i sa zemljama Evropske unije, kao i sa evroazijskim zemljama.\n"Velika pažnja posvećena je dešavanjima na Balkanu. Zemlje regiona ne smeju da budu pred lažnim izborom – Rusija ili EU", rekao je Lavrov.\nRuski šef diplomatije je naveo da se dijalog Beograda i Prištine ne sprovedi na terenu. Podsetio je na pitanje Zajednice srpskih opština. Nada se da će "Brisel shvatiti opasnost od popuštanja Prištini za izjave o stvaranju vojske".\n"Neophodno je brzo i nepristrasno rešiti ubistvo Olivera Ivanovića", precizirao je Lavrov koji smatra da Srbija treba potpuno da se uključi u istragu.\nNa pitanje ruskog novinara – da li će biti promena u rusko-srpskim odnosima zbog nove Strategije EU koja podrazumeva harmonizaciju spoljne politike – Vučić je naglasio da Srbija ostaje na evropskom putu.\nSergej Lavrov je dodao da sa zadovoljstvom prima na znanje ono što je Vučić rekao.\nLavrov je ubeđen da svaka država mora da bira svoje partnere na osnovu svojih nacionalnih interesa.\n"Kažnjavati Srbiju ili drugu zemlju zbog toga nije evropski", naglasio je Sergej Lavrov.\nAleksandar Vučić je ranije u sredu primio Sergeja Lavrova i kazao da je prvom čoveku Ruske Federacije Vladimiru Putinu poslao pismo putem ministra u kojem ga poziva da dođe u Beograd.\nInače, Lavrova je u sredu tokom poslepodneva na aerodromu dočekao ministar spoljnih poslova Srbije Ivica Dačić, kao i ambasador Rusije u Srbiji Aleksandar Čepurin.


Vučić: Odbili smo predlog Kvinte, tražimo povlačenje trupa sa severa KiM\nVučić ističe da Savet za nacionalnu bezbednost traži hitan odgovor EU postoji li Briselski sporazum u pravnom prometu ili ne i kada će biti formirana ZSO\nPredsednik Srbije Aleksandar Vučić rekao je, nakon sednice Saveta za nacionalnu bezbednost, da Srbija traži povlačenje svih trupa koje su upale na sever Kosova i Metohije, hitan odgovor EU da li postoji Briselski sporazum u pravnom prometu. Poručuje da je odbio „tobožnje kompromisno rešenje Kvinte koje bi unižavalo Srbiju“.\nAleksandar Vučić je, obraćajući se medijima nakon sednice Saveta za nacinalnu bezbednost, da je doneto više odluka, zaključaka, predloga i preporuka. Poručuje da je poslednji upad Rosu na sever na KiM „kriminalna akcija“, šesta po redu.\n„Smatramo neprimerenim izjave u kojima se Beograd i Priština izjednačavaju. Srbija želi da nastavi dijalog, ali ne želi da prihvati sporazume iz kriminalnih akcija“, poručuje predsednik.\nDodao je da je jutros razgovarao sa ambasadorima najmoćnijih zapadnih zemalja, ambasadorima Kvinte, o tome kako bi trebalo da izgleda „tobožnje kompromisno rešenje“.\n„Odbio sam to rešenje jer nije kompromisno već je rešenje koje bi unižavalo Srbiju. To je rešenje kojim bi 70 odsto onoga što su nameravali da rade Albanci na administrativnoj liniji oni zaboravili, ali bi uveli 20-30 odsto mera. Dobio sam za odbijanje saglasnosti Saveta. Odbacio sam to, jer sam sit politike svršenog čina i ne možete da razgovarate tako sa Srbijom“, rekao je Vučić.\n„Vi platite, prodavac uzme te pare i ti onda tražiš pomorandže, a on kaže – ne, ne, to su posebne pomorandže, mora još, vi kažete da je dogovor bio pet kilograma za hiljadu dinara i naravno izbije svađa i dođe policajac, a to su zemlje Kvinte, i kaže – smirite se, vi ste isti, ti dodaj još 300 dinara i onda je to kompromisno rešenje. Na takve barapske trikove Prištine više niko neće pristajati“, naveo je Vučić.\n„Povratak na pređašnje stanje i onda da idemo u Brisel i razgovaramo o svemu“, naveo je Vučić dodajući da je Srbija uvek spremna za razgovor.\n„Tražićemo odgovor. Ćutanje će biti jasan znak da sporazum ne postoji i da ne žele formiranje ZSO i onda svi znamo da ne postoji. Srž sporazuma je ZSO“, ističe Vučić.\n„Razgovarali smo i o desetinama tehničkih stvari koje možemo da unapredimo, zadovoljan sam stanjem kako borbene gotovosti tako i moralom, motivisanošću ljudi da uvek unapređuju naše kapacitete tako i svim onim što nas tek čeka, to je značajnije opremanje i naoružavanje naše vojske i policije koje će se videti u tom periodu“, naveo je Vučić.\n„To smatramo sledećim mogućim razlogom za veliku krizu, možda najveću do sada“, rekao je Vučić.\n„Ili će Priština ukinuti tu presudu ili smo dobro razumeli da Priština ima podršku za iseljavanje Srba i srpskih porodica, i u skladu sa tim ćemo reagovati drugačije“, rekao je Vučić.\n„Neće uvek biti svega, ali osnovnih životnih namirnica na severu Kosova i Metohije biće dovoljno da ljudi mogu normalno da žive“, poručio je Vučić.\n„Želimo da pokažemo dobru volju i ostavimo neko vreme nekima u Prištini da promene svoje loše odluke. Ukoliko ne budu želeli, mi ćemo donositi mere u cilju zaštite interesa Republike Srbije i ja sam o tome obavestio i članice Kvinte i predstavnike EU, nisam ništa krio pred njima, sve sam im rekao u lice“, rekao je Vučić.\n„Ako ne bude reagovao ni NATO, ja sam to rekao, neće biti pogroma našeg stanovništva, kao što je bilo 2004. godine i neće biti ni Oluje ni Bljeska“, rekao je Vučić.\nNapomenuo je da suština nije u dodatnim merama, već u tome da se poštuje Briselski sporazum. Komentarišući izjavu Besnika Bisljimija da ZSO neće biti formirana, Vučić je rekao da veruje u to što kaže jer je tolika njegova „mržnja prema srpskom narodu, prema Srbiji“, da mu treba verovati.\nPodsetio je na slučaj voza u kojem, kako kaže, „nije bilo ni topova ni tenkova, ni oružja, ni oruđa“, već da su bili oslikani srpski manastiri.\nZamislite strašnog greha srpske države, što je platila nekom čoveku da oslika srpske manastire, rekao je Vučić i naveo da je to bilo predstavljeno kao „strašna uvreda za albanski narod“.\n„Kad kažu – pozivamo obe strane, znajte da nemamo ni jedan posto krivice… Kada napišu da smo mi krivi, znači da smo mi verovatno napravili neku taktičku grešku“, kaže predsednik i ističe da se u takvim situacijama štiti „albansko čedo“ od „hegemona“.\n„Moramo da budemo spremni na tu vrstu dvostrukih aršina i licemerja, da bi bilo drugačije morate da me ućutkate. Ali neću da ćutim i ne pada mi na pamet, neću i ne možete mi ništa…“, poručio je Vučić.\nNaveo je da bi njihova ponuda značila da se srpskim vozilima daju probne tablice i da se na njih stave stikeri. Kako objašnjava, ubuduće nam ne bi oduzimali tablice, pustili bi sa „KM“ i „PR“, dakle srpske tablice sa Kosova.\n„Kao svoje građane bi pustili kako hoće, ali građane centralne Srbije ne“, rekao je Vučić.\nOcenio je da je tu reč o zlatnoj sredini, gde se „malo kao navija za nas, a da ovi mogu da ostvare svoje ciljeve“.\nZahvalio se EU, ali poručio da Srbija ne prihvata takve „šibica“ fazone koje albanska strana pokušava da proda.\n„Kako god da se reši, rešiće se bez ponižavanja Srbije, a najvažnije je da ćemo gledati da sačuvamo mir“, kaže Vučić.\nIzvor RTS, 21. septembar 2021.\nKurti: Ne povlačim odluku\nAljbin Kurti izjavio je da neće da odustane od reciprociteta za privremene registarske tablice automobila iz centralne Srbije, i taj stav preneo je ambasadorima zemalja Kvinte na sastanku u Prištini.\n„U ovom reciprocitetu privremenih registarskih tablica za automobile, i Kosovo i Srbija su u pravu ili greše. Dakle, ili ćemo zadržati obe vrste registarskih tablica, ili pustiti da ih uklone Kosovo i Srbija“, rekao je Kurti a prenose prištinski mediji.\nZbog uvođenja reciprociteta za vozila sa tablicama iz centralne Srbije i protesta Srba na severu Kosova i Metohije, ambasadori Sjedinjenih Država, Nemačke, Velike Britanije, Francuske i Italije razgovarali su sa Kurtijem, a iz vlade u Prištini je saopšteno da je Kurti obavestio ambasadore da juče i danas nije bilo incidenata ni na jednom prelazu.\nDodao je da jučerašnja odluka „nije provokacija ili diskriminacija prema bilo kome i da je specijalna policija prisutna na severu kako bi zaštitila graničnu policiju i punktove“.\n„Ona je trenutno prisutna jer su desetine demonstranata blokirale puteve koji vode do prelaza 1 i 31 i u njihovoj blizini. Policija je razgovarala sa demonstrantima i nije ih ugrozila“, rekao je Kurti i dodao da je „sloboda kretanja pravo i vrednost koju ne treba kršiti“.\nU saopštenju se navodi da su se „ambasadori i Kurti složili da se mir i spokoj, stabilnost i bezbednost moraju održati, te da dijalog mora da se nastavi i situacija mora da deeskalira“.\nIzvor Sputnjik, 21. septembar 2021.\nLajčak: Spustiti tenzije\nSpecijalni predstavnik EU za dijalog Beograda i Prištine Miroslav Lajčak rekao je da je zabrinut zbog situacije na severu Kosova i Metohije i pozvao na hitno spuštanje tenzija.\n”Važno je da se spuste tenzije, povrati mirna atmosfera i dozvoli sloboda kretanja”, poručio je Lajčak sa svog Tviter naloga.\nLajčak, koji se trenutno nalazi u poseti Beogradu, naglašava da je o situaciji na severu KiM razgovarao sa EU ambasadorima.\n”Spremni smo da posredujemo u razgovorima o svim otvorenim pitanjima iz dijaloga Beograda i Prištine”, naveo je Lajčak.\nPreporučujemoAleksandar VučićAljbin Kurtizemlje KvinteKosovo i MetohijaMiroslav LajčakSrbijaupad ROSU na sever KiM


Paradoks američkih izbora: Što je „uspavani Džo“ agilniji, manje su mu šanse - 20.08.2020, Sputnik Srbija\nAmeričke demokrate su zvaničnom nominacijom bivšeg potpredsednika Džozefa Bajdena za protivkandidata Donaldu Trampu, praktično označile početak finalnog dela... 20.08.2020, Sputnik Srbija\nanalize i mišljenja, komentari i analitika, donald tramp, sad\n© AP Photo / Marcio Jose SanchezDžo Bajden\nKako za Sputnjik kaže asistent na Fakultetu političkih nauka Milan Krstić, Bajdenova nominacija je definitivno momenat kada će se intenzivirati kampanje predsedničkih kandidata. Međutim, to će biti nešto drugačije nego što je bio slučaj u prethodnim izbornim ciklusima jer će većina kampanjskih aktivnosti biti rađena ili onlajn, ili sa ograničenim, manjim brojem ljudi. U tom smislu predstojeća kampanja neće imati veliki broj masovnih skupova, ali će suština biti manje-više ista.\nBajden nije agilan, al to mu uvećava šanse na izborima\n„Za očekivati je da će kandidatkinja demokrata za potpredsednicu Kamala Haris uzeti veće učešće nego što je to uobičajeno za potpredsedničkog kandidata u kampanji, s obzirom na to da Džozef Bajden nije naročito agilan i da je veći deo kampanje do sada vodio iz svoje kuće u Delaveru. Od nje očekujem da bude energičnija i da zapravo ona bude ta koja će ulaziti u verbalne okršaje sa Donaldom Trampom, a ne „uspavani Džo“, kako ga sam predsednik naziva. Verujem da su njena energičnost i debaterske sposobnosti bili među razlozima iz kojih je i odabrana za potpredsedničkog kandidata, i na taj način će demokrate pokušati da kompenzuju one nedostatke koje ima Džozef Bajden“, napominje Krstić koji je i „urednik portala „američkiizbori.rs“.\nBajdenova aktivnost je, navodi naš sagovornik, važan faktor koji utiče na podršku demokratama.\n„Zbog njegove neubedljivosti mislim da što je on aktivniji, to su manje šanse za demokrate da eventualno privuku one neopredeljene birače. Mislim da je njima zapravo bolja taktika da Bajden na ovim izborima bude u drugom planu, jer ako svakodnevno bude u direktnoj komunikaciji i sukobljavanjima sa Trampom, imam utisak da će ostaviti lošiji utisak u odnosu na aktuelnog predsednika“, ističe Krstić.\nPrednost demokratskog kandidata nije neupitna\nDemokratski kanidat za šefa države će, međutim, morati da bude u direktnoj komunikaciji sa Trampom u tri predsedničke debate koje nas očekuju ove jeseni.\n„Daleko od toga da je trka gotova i da je izvesno ko će pobediti. Naime, od toga što Bajden trenutno ima prednost na nivou čitavih Sjedinjenih Država mnogo je važnije to što trenutno ima prednost u ključnim „kolebljivim“ državama. U Americi se ne glasa direktno za predsednika već za elektorski koledž, koji kasnije formalno bira predsednika, pa je najvažnije ko će pobediti u tim državama koje nisu unapred tradicionalno opredeljene za republikance ili demokrate, jer Tramp zna da ne može da pobedi u Kaliforniji ili Njujorku, kao što Bajden zna da ne može da pobedi u najvećem broju država zapada ili državama poput Severne ili Južne Dakote koje su tradicionalno republikanske. Međutim, treba imati u vidu da Bajdenova trenutna prednost u tim „kolebljivim“ državama nije neistopljiva niti nepromenjiva“, primećuje Krstić.\nEkonomija - Trampov ključ za pobedu\nU osvrtu na poslednja istraživanja koja ukazuju na to da se razlika u podršci koju birači pružaju Bajdenu i Trampu smanjuje, naš sagovornik kaže da do toga dolazi zbog poboljšanja ekonomske situacije u Americi.\n„Nezaposlenost je u jednom trenutku dostigla oko 15 posto, tokom ključnog dela pandemije korone i „lokdauna“ koji je postojao u Americi ovog proleća, a sada se vratila na nekih deset posto. Ekonomija se pokreće, a ako se ekonomija pokrene još brže to je šansa za Trampa da tu razliku anulira ili makar da se potpuno približi Bajdenu“, ocenjuje Krstić.\nKada je reč o tome kako će izgledati finiš kampanje oba predsednička kandidata i da li će u ovoj igri sve biti dozvoljeno, Krstić kaže da od republikanaca tek očekuje neki veliki udar na Kamalu Haris.\n„U poslednjih sedam dana, od kako je najavljen njen izbor, nije bilo nekih velikih napada. Oni su ukazivali na neke njene nekonzistentnosti u zagovaranju nekih zakonskih predloga, na to da je često menjala mišljenja, na to da je i sama napadala Bajdena tokom svoje kampanje u borbi za nominaciju demokrata za predsednika, ali nisu direktno udarali na njen lik i delo u nekom suštinskom smislu. Verujem da će se to intenzivirati jer će ona nadalje biti više istaknuta. Sa druge strane, mislim da će demokrate nastaviti sa aktuelnom kampanjom koja pokušava da ovo predstavi ne kao izbor između demokrate i republikanca, već kao referendum protiv Trampa“, navodi Krstić.\nTaktika demokrata - referendum protiv Trampa\nAko se pogleda dosadašnja konvencija demokrata, napominje naš sagovornik, vidi se da je veliki broj govornika koji su pozvani bio upravo iz redova republikanaca.\n„Tu je bio nekadašnji državni sekretar Kolin Pauel, zatim bivši guverner Ohaja Džon Kejsik, kao i supruga pokojnog republikanskog senatora, čuvenog Džona Mekejna. To je pokušaj da se predstavi da su i oni izvorni, pravi republikanci protiv Trampa i da se namame svi oni neopredeljeni, pa i oni koji su u republikanskom taboru ali bliže centru, da ovog puta glasaju za Bajdena“, zaključuje Milan Krstić za Sputnjik.\nNakon nominacije Bajden je putem Tvitera poslao poruku da je ovo „najveća čast u njegovom životu“. Konvencija Demokratske partije je zbog pandemije korona virusa održana virtuelno, a prikazani su snimci iz svake od američkih država. Delegatima su se obratili Bajdenova supruga Džil i bivši predsednici Bil Klinton i Džimi Karter.


UDRUŽENJE NOVINARA SRBIJE NA KIM: Uručeni beli i crni božur - priznanja za saradnju sa medijima | Novosti.RS\nOva priznanja su dodeljena advokatu Dejanu A. Vasiću iz Kosovske Mitrovice i istoričaru Aleksandru Gudžiću iz Gračanice.\nPriznanje “Crni božur” ove godine pripao je odlukom članova UNS-a na KiM dr Bratislavu Laziću.\nGodišnja priznanja za saradnju sa medijima dodeljuju se šesti put. Ustanovljena su 2014. godine kako bi se ukazalo na pozitivne i negativne primere saradnje institucija i pojedinaca sa medijima i novinarima, odnosno njihov sveukupni odnos prema javnosti.\nUNS Gračanica novinari saradnja UNS KiM priznanje Beli božur priznanje Crni božur


Dodik: Nisam siguran da će Vijeće ministara BiH uopće biti formirano - Klix.ba\nRS-u pripadaju četiri ministarstva\nDodik: Nisam siguran da će Vijeće ministara BiH uopće biti formirano\n5.12.2011. u 14:11\nPredsjednik Republike Srpske Milorad Dodik izjavio je danas da nije siguran da će Vijeće ministara BiH biti formirano brzo ili da će uopće biti formirano, imajući u vidu nastojanja da se u BiH promijeni balans i paritet.\nOn je ponovio da Republici Srpskoj pripadaju četiri ministarska mjesta i da neće odustati od toga, te da je važno da u ovom trenutku funkcioniše RS.\n"Postoje koncepti u BiH koji žele da ospore Dejtonski sporazum i da nametnu nove sisteme kada je riječ o formiranju Vijeća ministara", rekao je Dodik novinarima u Mrkonjić Gradu.\nPredsjednik RS-a je istakao da se u BiH mora poštivati Dejtonski mirovni sporazum i Ustav kada je riječ o formiranju Vijeća ministara BiH i podsjetio da RS prije godinu dana bila spremna da formira VIjeće ministara.


utorak, 22 mart 2016 14:24\tVesti\nZa bezbedniju vožnju Opština Bač dodelila 49 dečijih auto sedišta za decu rođenu prošle i ove godine.\nProjektom lokalne samouprave iz sredstava prikupljenih od novčanih kazni za saobraćajne prekršaje, deo sredstava, pored ulaganja u putnu i saobraćajnu infrastrukturu, uložen je i u unapređenje bezbednosti dece u saobraćaju. Prema rečima predsednika opštine Dragana Staševića, na predlog njegovih saradnika,od strane lokalne samouprave podržan je projekat nabavke 49 dečijih auto sedišta za decu rodjenu tokom 2015/2016 godine. Jedan od uslova bio je i da jedan od članova domaćinstva sa novorođenim detetom ima registrovano putničko vozilo. On je tom prilikom izrazio nadu da je ovo tek prvi krug podele sedišta i da će dece u opštini Bač biti još, kako bi do kraja godine organizovali bar još dve slične akcije.\nNataša Budić, rukovodilac odeljenja za društvene delatnosti u opštinskoj upravi je obraćajući se roditeljima istakla da je ovo jedna od niza mera afirmativne politike na lokalnom nivou i prredstavlja lep početak saradnje u pružanju različitih vidova pomoći za novorođenu decu.\nNenad Kovač, jedan od inicijatora ove ideje skrenuo je pažnju roditeljima na potrebu poštovanja bezbednosti dece u saobraćaju i poštovanje ukupnih saobraćajnih propisa, dok su prisutni roditelji pored bezbednosti dece istakli i značaj ovog projekta koji doprinosi bitnim uštedama kućnog budžeta.


Dan online - Politika: Glasanje o protokolu do četvrtka - 2017-03-27\nPolitika DOKUMENT O PRIJEMU CRNE GORE U NATO ULAZI U PROCEDURU AMERIČKOG SENATA Glasanje o protokolu do četvrtka\nAmerički senat danas bi trebalo da počne proceduru izjašnjavanja i glasanja o protokolu o članstvu Crne Gore u NATO-u. Kako prenosi Glas Amerike, procedura je uvrštena u dnevni red na zahtjev vođe republikanaca Miča Mekonela.\nNajavljeno je da će danas biti glasanje o ograničenju rasprave, kako bi se izbjegao takozvani „filibaster”, koji omogućava senatorima da mogu diskutovati bez određenih vremenskih ograničenja. Nakon tog koraka, kako je planirano, najkasnije do četvrtka biće glasano o protokolu o Crnoj Gori.\nNakon što Senat da zeleno svjetlo, svoj potpis na odobrenje Sjedinjenih Američkih Država da Crna Gora postane dio zapadne vojne alijanse treba da stavi američki predsjednik Donald Tramp.\nAmerički republikanski senator Džon Mekejn izrazio je uvjerenje da će Senat Sjedinjenih Američkih Država iduće sedmice odobriti ulazak Crne Gore u NATO. Mekejn, inače predsjedavajući Odbora za oružane snage, izjavio je na konferenciji za novinare u Briselu da smatra da će glasovi Senata u cjelosti ići u korist Crne Gore.\n– Srećan sam što mogu reći da ćemo u ponedjeljak započeti sa glasanjem i zatvorenom raspravom, a onda krenuti dalje sa glasanjem o Crnoj Gori. Veoma sam srećan što mogu kazati da sam u cjelosti uvjeren da će glasovi ići u korist za ulazak Crne Gore u NATO – rekao je Mekejn.\nOn je naglasio da je ulazak Crne Gore u NATO značajan s aspekta cjelokupne bezbjednosne konstrukcije.M.V.\nProblemi proceduralni, a ne suštinski\nCrnu Goru od ratifikacije protokola u američkom senatu ne dijele suštinski već proceduralni problemi, kazala je senatorka iz Nju Hempšira Džin Šahin tokom razgovora sa funkcionerom Građanskog pokreta URA Milošem Konatarom. Kako je saopšteno iz GP URA, Konatar je u američkom senatu razgovarao sa Šahin, koja je članica komiteta za oružane snage i za međunarodne poslove, a smatra se za jednu od najcjenjenijih i najuticajnijih članica američkog senata. Navodi se da je ona još jednom izrazila svoju posvećenost NATO budućnosti Crne Gore i najavila nastavak podrške procesu ratifikacije protokola o pristupanju u američkom senatu.\nKonatar i Šahin su zaključili da je Crnoj Gori mjesto u NATO-u, a američka senatorka je istakla da se većina u Senatu neće dovoditi u pitanje kada na dnevni red dođe potvrda protokola o pristupanju.\n– Senatorka je potvrdila da je državni sekretar SAD Reks Tilerson pozvao članove Senata da podrže proces ratifikacije, čime bi potvrdili posvećenost SAD politici otvorenih vrata i NATO budućnosti Crne Gore – navodi se u saopštenju.\nU okviru boravka u Vašingtonu, Konatar je u Stejt departmentu razgovarao i sa direktorom Biroa za evropske i evroazijske poslove Natanijelom Dinom, koji je takođe ukazao na značaj i obostrane koristi konačnog pristupanja Crne Gore NATO-u.\nAko Crna Gora uđe u NATO, Rusija će braniti Srbiju\nRusija je bila, jeste i biće velika sila i mi nećemo ustupiti ni djelić našeg suvereniteta ni za kakve želje naših zapadnih partnera. To ih, naravno, nervira, kazao je potpredsjednik Državne dume Rusije Petar Tolstoj.\n– Sa izvjesnom tugom gledamo na ono što se dešava u Crnoj Gori, jer ako ona uđe u NATO, to će je staviti u isti red sa zemljama koje su na svojoj teritoriji rasporedile američke baze i radare PRO. Rusija u tome neosporno vidi direktnu vojnu prijetnju i za sebe i za svoje saveznike. Mogu samo da kažem da će u tom slučaju Rusija pomagati Srbiji i da neće dozvoliti unipolarno jačanje na Balkanu. Možemo samo da žalimo zbog ulaska Crne Gore u NATO, a znam da se i mnogi crnogorski građani ne slažu s time i ne žele to – kazao je Tolstoj.


Potpisujem :: Nulta tolerancija na rodno zasnovano nasilje\nMateja Kapun, SLO\nJelena Stanjevic, CG\nDijana Šimić, HR\nKonvencija Saveta Evrope protiv nasilja prema ženama i nasilja u porodici u članu 14 – Obrazovanje, obavezuje države da uvedu nastavne materijale o pitanjima kao što su rodna ravnopravnost, nestereotipne rodne uloge, nenasilno razrešenje sukoba u međuljudskim odnosima, rodno zasnovano nasilje ptotiv žena i prava na lični integritet. U brojnim aktivnostima podrške primeni Konvencije, Autonomni ženski centar već tri godine realizuje projekat čija je jedna komponenta usmerena na nastavnice i nastavnike u 30 srednjih škola u 15 gradova u Srbiji.\nNa završnoj konferenciji pod nazivom “Nulta tolerancija na rodno zasnovano nasilje – uloga vaspitno obrazovnih institucija u prevenciji nasilja u porodici i nasilja u partnerskim vezama mladih”, u Beogradu, učestvovalo je oko 80 predstavnica/-ka nastavnica/-ka, stručnih službi i partnerskih ženskoh organizacija. Rezultate projektnih aktivnosti predstavila je koordinatorka Marina Ileš. O novim programima nastave i učenja i rodnoj ravnopravnosti govorila je Eleonora Vlahović, savetnica koordinatorka u Zavodu za unapređenje obrazovanja i vaspitanja.\nRodnu perspektivu u nastavi srpskog jezika i književnsoti predstavili su Jelena Stefanović i Saša Glamočak. O ulogama, mogućnostima i izazovima srednjih škola u obezbeđivanju zaštite i podrške od nasilja u porodici i rodno zasnovanog nasilja, kao i o iskustvima saradnje škola i ženskih nevladinih organizacija govorile su Tanja Ignjatović i Ivana Nikolić Zelić.\nUčesnice/-i konferencije su u formi grupnih diskusija razgovarale o školi kao bezbednom mestu, o stvaranju opšte kulture netolerancije prema nasilju i ulogama različitih aktera. Sva viđenja o izazovima i mogućnostima, kao i svi predlozi učesnica/-ka biće uključeni u buduće aktivnosti sa nastavnicima/-ama, kao i sa svim relevantnim akterima u ovoj oblasti.\nNa završnoj konferenciji pod nazivom “Nulta tolerancija na rodno zasnovano nasilje – uloga vaspitno obrazovnih institucija u prevenciji nasilja u porodici i nasilja u partnerskim vezama mladih”, u Beogradu, učestvovalo je oko 80 predstavnica/-ka nastavnica/-ka, stručnih službi i partnerskih ženskoh organizacija. Rezultate projektnih aktivnosti predstavila je koordinatorka Marina Ileš. O novim programima nastave i učenja i rodnoj ravnopravnosti govorila je Eleonora Vlahović, savetnica koordinatorka u Zavodu za unapređenje obrazovanja i vaspitanja. Rodnu perspektivu u nastavi srpskog jezika i književnsoti predstavili su Jelena Stefanović i Saša Glamočak. O ulogama, mogućnostima i izazovima srednjih škola u obezbeđivanju zaštite i podrške od nasilja u porodici i rodno zasnovanog nasilja, kao i o iskustvima saradnje škola i ženskih nevladinih organizacija govorile su Tanja Ignjatović i Ivana Nikolić Zelić.


Zapečaćena sudbina stare MAS - Društvo - Dnevni list Danas\nPočetna » Vesti » Društvo » Zapečaćena sudbina stare MAS\nZapečaćena sudbina stare MAS\nUpravni odbor JP Zavod za izgradnju grada konstatovao je juče da JGSP Novi Sad bez pravnog osnova koristi zemljište na Međumesnoj i Prigradskoj autobuskoj stanici, s obzirom na to da je rok privremenog korišćenja istekao još 1977. godine i da predmetno zemljište nije dodeljeno na trajno korišćenje, te je obavezan gradski prevoznik da zemljište na kojem su stanice preda gradu.\nUpravni odbor JP Zavod za izgradnju grada konstatovao je juče da JGSP Novi Sad bez pravnog osnova koristi zemljište na Međumesnoj i Prigradskoj autobuskoj stanici, s obzirom na to da je rok privremenog korišćenja istekao još 1977. godine i da predmetno zemljište nije dodeljeno na trajno korišćenje, te je obavezan gradski prevoznik da zemljište na kojem su stanice preda gradu. Time će, po svoj prilici, biti ispunjena namera gradskih vlasti da se stara stanica zatvori za međugradski zaobraćaj i autobuski prevoznici primoraju da koriste onu koju je izgradila ATP Vojvodina, vlasništvo Ilije Devića.\nU saopštenju sa sednice UO ZIG-a se podseća da je Međumesna autobuska stanica izgrađena 1967. godine, shodno odluci Skupštine opštine Novi Sad da se u rejonu nove železničke stanice izgradi privremena autobuska stanica sa rokom eksploatacije od najviše 10 godina.\nUgovor između Zavoda za komunalnu izgradnju, kao dotadašnjeg korisnika, i GSP predviđeno je da će prevoznik koristiti zemljište do 1. maja 1977. godine, kada će ga, bez prava na naknadu, predati Opštini Novi Sad. Razlog što zemljište nije dodeljeno na trajno korišćenje bio je nepostojanje detaljnog urbanističkog plana, odnosno plana detaljne regulacije. Prigradska autobuska stanica izgrađena je takođe na osnovu privremene lokacije, na rok od pet godina.


Boja & Arhitektura - Vitex.gr\nBoja i arhitektura\nNova strana pod naslovom ’Boja i arhitektura’ teži ka tome da postane mesto na kome se može pronaći zbirka tekstova i informacija vezanih za savremena shvatanja o boji u arhitekturi i dizajnu enterijera. Ova se zbirka konstantno upotpunjava i za cilj ima, ne samo da informiše, već i da izrazi problematiku vezanu za korišćenje boje u građevinskom okruženju.\nPRIMENA BOJE U ARHITEKTURI\nBoja je oduvek bila prisutna u arhitekturi kroz čitavu njenu istoriju i to kao jedan od najznačajnijih arhitektonskih elemenata koji daje formu objektu, ali i uopšte doprinosi izgledu grada. Posebno je u tradicionalnoj arhitekturi velikog broja naroda polihromija bila u najširoj upotrebi, dok su boje uglavnom poticale iz specifičnog prirodnog okruženja u svakoj od tih oblasti.Februar 2011\nPOLIHROMIJA U SAVREMENOJ ARHITEKTURI\nSa polihromijom se često susrećemo tokom proučavanja istorije arhitekture. Takav je slučaj sa već poznatom polihromijom starogrčkih hramova, kao i dosta kasnije, u narodnoj arhitekturi. April 2011\nModerni arhitektonski koncept radnog prostora je prošao mnoge transformacije u odnosu na prošlost. Danas otvoreni radni prostor preovladava za razliku od male zatvorene kancelarije, ali glavna razlika leži u formiranju poznatog i originalnog radnog mesta, pogodnog za dugovremeni boravak zaposlenih.


Bivši pripadnici državne bezbednosti Ratko Romić i Milan Radonjić optuženi za ubistvo Slavka Ćuruvije\nBivši pripadnici državne bezbednosti Ratko Romić i Milan Radonjić uhapšeni su oko podneva u Beogradu pod sumnjom da su učestvovali u ubistvu novinara Slavka Ćuruvije.\nDvojica uhapšenih i četvorica osumnjičenih - to bi najkraćem bilo ono što su danas saopštili potpredsednik Vlade Aleksandar Vučić i drugi državni organi posle istrage o ubistvu novinara Slavka Ćuruvije.\nBivši pripadnici Državne bezbednosti Ratko Romić i Milan Radonjić uhapšeni su danas pod sumnjom da su učestvovali u ubistvu novinara i vlasnika listova Dnevni telegraf i Evropljanin, Slavka Ćuruvije. Kako je na današnjoj konferenciji za novinare rekao specijalni tužilac za organizovani kriminal, Miljko Radisavljević, Milorad Ulemek Legija je progovorio o ubistvu Ćuruvije, što je bilo ključ za hapšenje.\nUz izvinjenje građanima Srbije i porodici Slavka Ćuruvije što se 14 godina čekalo na pravdu, potpredsednik Vlade Aleksandar Vučić je istakao da ovim Srbija iza sebe ostavlja jedan težak zločin koji će uvek podsećati na jedno jezivo vreme, ali i na činjenicu da se takav zločin ne isplati i da ne može da prođe nekažnjeno.\n"Postoji još dvoje svedoka o kojima poimenično u ovom trenutku ne možemo da govorimo, koji su takođe potvrdili priču. Dakle, potpuno je jasno da je tužilac posle 14 godina shvatio da ima dovoljno materijala u rukama u trenutku kada je došlo do više žive reči sa različitih strana, koje nedvosmisleno potvrđuju zločinačku ulogu dela države", kaže Vučić.\nOsim uhapšenih Romića i Radonjića, za ubistvo Ćurivije osumnjičeni su i bivši šef DB-a, Rade Marković kao direktni nalogodavac i pripadnik posebne službe obezbeđenja u DB-u, Miroslav Kurak, kao neposredni izvršilac.\nNa pitanje da li će se doći do višeg nivoa, nekog ko je bio iznad Radeta Markovića, tužilac Radosavljević je rekao da treba sačekati istragu, dok je predsednik Komisije za istraživanje ubistava novinara, Veran Matić ocenio da je ovo veliki dan za slobodu novinarstva, jer je ona nemoguća ukoliko se ne kazne odgovorni za ubistva novinara.\n"Nekažnjeni zločini, naročito oni koji dolaze iz državnih institucija poziv su na novo nasilje, pretnje i ugrožavanje bezbednosti. Zbog toga je veoma važno da ceo ovaj proces ne bude ograničen na jedan ili nekoliko drastičnih slučajeva, već da postane sastavni deo instrumenata pravne države i obaveza svakog političara i svake politike", ističe Matić.\nLider Srpskog pokreta obnove, Vuk Drašković je istakao da postoji još mnogo zločina čije će rasvetljavanje tek da šokiraju srpsku javnost, a po njegovoj oceni sve naloge za sve političke likvidacije davao je Slobodan Milošević i njegova supruga Mirjana, koji su bili na vrhu piramide državnog zločina:\n"Piramida državnog terorizma je izgledala ovako – na čelu je bio vrhovni nalogodavac, Slobodan Milošević, a ispod toga su postojala dva eskadrona smrti", smatra Drašković.\nHapšenje osumnjičenih za ubistvo Slavka Ćuruvija pozdravljeno je danas iz oba novinarska udruženja Srbije, a i UNS i NUNS zahtevaju da se otkriju svi izvršioci i nalogodavci ubistava novinara Slavka Ćuruvije, Milana Pantića i Dade Vujasinovića.\nI u LDP-u očekuju da će se kroz postupak koji će biti vođen kazniti svi nalogodavci, organizatori i izvršioci ovog državno organizovanog zločina, a po mišljenju ćerke ubijenog vlasnika Dnevnog telegrafa, Jelene Ćuruvije u istrazi i procesu koji treba da se desi isplivaće mnoge stvari.


Ministarka Hoxha dobila podršku za viznu liberalizaciju od mađarskog unutrašnjeg ministra Pinter - Vesti - Ministarstvo za Evropske Integracije\nMinistarka Hoxha dobila podršku za viznu liberalizaciju od mađarskog unutrašnjeg ministra Pinter\nBudimpešta, 30 . oktobar 2018 - Ministarka za evropske integracije, Dhurata Hoxha, primljena je na sastanku u Budimpešti od strane ministra unutrašnjih poslova Mađarske i tom prilikom naglasila je važnost vizne liberalizacije i ispunjavanja kriterijuma za liberalizaciju od strane Kosova.\nMinistarka Hoxha je blisko upoznala g. Pinter sa dostignućima i izazovima procesa integracije, posebno sa ispunjavanjem kriterijuma za viznu liberalizaciju i istovremeno tražila njegovu podršku ovom procesu na sastanku Saveta ministara.\nSlobodno kretanje bi obeležilo važan trenutak za naše građane, naglasila je ministarka Hoxha, ističući veliko smanjenje ilegalne migracije poslednjih godina, uspešnu kampanju informisanja o pravilima za slobodno kretanje u zemljama Šengena , kao i kredibilne ankete o niskom procentu mladih za migraciju, koji su faktori koji bi uticali na donošenje odluka od strane relevantnih ministara u Savetu ministara.\nMinistar Pinter se zahvalio ministarki Hoxha na iznesenim argumentima, naglašavajući važnost ispunjavanja kriterijuma iz vodiča, kao i činjenicu da je Kosovo jedina zemlja u Evropi sa ograničenim slobodnim kretanjem.\nOn je uveravao ministarku Hoxha da je Mađarska, od početka demokratije, bila na strani građana Kosova, ne samo priznavanjem nezavisnosti već i integracijom u međunarodne organizacije. G. Pinter je ponovio da bi vizna liberalizacija građanima Kosova donela koristi ne samo Kosovu i regionu, već i šire, potvrđujući sveobuhvatnu podršku Mađarske.\nMi smo posvećeni, i to važi čak i kao konsenzusnsa posvećenost naše Republike, da je put integracije naš put bez alternativa, rekla je ministarka Hoxha. U ovoj fazi razvoja, vizna liberalizacija je prioritet, rekla je ona, ističući da su Evropska Komisija i Parlament ponovo potvrdili ispunjenje kriterijuma od strane Kosova.\n15 Mart 2019Anulimin e konkursit per Zyrtar i Lartë per buxhet dhe financa serbisht11 Mart 2019SPOLJNJI KONKURS - Viši pravni službenik26 Februar 2019INTERNI KONKURS - Viši izvršni službenik\n20 Februar 2019INTERNI KONKURS - Direktor Odeljenja za zakonodavstvo EU-a20 Februar 2019INTERNI KONKURS - Rukovodilac Divizije za pravdu, slobodu i bezbednost20 Februar 2019INTERNI KONKURS - Viši službenik za budžet i finansije


SRAMAN POKUŠAJ PRISVAJANJA SRPSKIH SVETINJA NA KOSOVU\nPrištinski list „Koha“ objavio je juče sramotan tekst u kom profesor istorije Bedri Muhadri tvrdi da pravoslavni manastiri i crkve iz perioda Nemanjića ne pripadaju Srbiji, već da je u pitanju navodno “drevno albansko nasleđe” nastalo na vizantijskim spomenicima u srednjem veku?! Kako piše list, u tekstu pod naslovom “Srpsko prisvajanje srednjovekovnih arberijskih spomenika na Kosovu”, ovaj “nepravedni istorijski pokušaj bio je toliko uspešan da je navodno srpska propaganda uticala na međunarodni sporazum postignut “sveobuhvatnim predlogom za rešavanje statusa Kosova”, koji je izradio Marti Ahtisari (mart 2007. godine), te da su pravoslavni manasti - ri izgrađeni u srednjem veku poznati kao “zaostavština Srpske pravoslavne crkve”. “Koha” kaže i da je u kancelariji srpske misije u Briselu, na sastanku evropskog komesara za proširenje Olivera Varheljija i predsednika Srbije Aleksandra Vučića “namerno bila izložena knjiga “Hrišćansko nasleđe Kosova i Metohije - istorijsko i duhovno srce Srbije”. „Koha“ tvrdi da je “politički skandal” i sramno dodaje da “istorijske činjenice uvek omogućavaju pravičan politički pregled i tretman što se tiče istorijske kulture Kosova”. Na ovaj sramotan tekst Muhadrija objavljen u „Kohi“ reagovala je juče Eparhija raško-prizrenska saopštenjem u kom se navodi da ovakvo pisanje “otvoreno i neskriveno širi etničku i versku mržnju prema srpskom narodu na Kosovu i Metohiji i prema njegovoj duhovnoj i kulturnoj baštini”. U eparhiji navode da autor teksta, profesor istorije Bedri Muhadri, u maniru otvorene propagande, bez ijednog argumenta koji potvrđuju nezavisni međunarodni istorijski izvori, tvrdi da su svetinje SPC arberijske (albanske) i da su navodno ništa drugo do njihove uzurpirane rimokatoličke crkve. Poruka je jasna. SPC treba da se iseli sa Kosova i Metohije sa svojim monaštvom i narodom i „oslobodi“ svoje vekovne svetinje koje treba da postanu albanski spomenici. Pored etničkog čišćenja 200.000 Srba i nealbanaca od 1999. godine naovamo, sada je u toku i sve aktivnije negiranje i čišćenje kulturnog identiteta srpskog naroda i naše Crkve i to naočigled međunarodne zajednice, a sa ciljem potpunog brisanja svakog traga srpskog postojanja koji se ovde vidi na svakom koraku kroz vekove - saopštila je eparhija. Dodaju da sramni tekstovi, kao što je „Kohin“, nimalo ne doprinose izgradnji demokratskog društva jednakih građana i prava svih i još jasnije ukazuju na potrebu dodatne dugoročne zaštite svetinja SPC, bez obzira na tok i ishod političkog dijaloga. Ova pseudoistorijska tvrdnja Muhadrija, podsećaju u eparhiji, nije novijeg porekla, već je kontinuirano plasira, naročito u poslednjih nekoliko decenija, više kosovskih albanskih autora koji svetinje SPC vide kao najveću smetnju ostvarenju ideje etnički čistog albanskog Kosova. Nepoštovanje sopstvenih kosovskih zakona i sudskih odluka vezanih za imovinu SPC nedavno je bila i jedna od tema sastanka na najvišem nivou između Beograda i Prištine sa predsednikom SAD, gde su se svi potpisnici obavezali da će poštovati verske slobode i prava SPC, navode iz Eparhije raškoprizrenske. Ističe se da eparhija i cela SPC ostaju na čvrstom stavu da se naše svetinje na Kosovu i Metohiji moraju ne samo fizički zaštititi od nasilja i mogućih terorističkih napada, već posebno i od sve agresivnijih institucionalnih pritisaka i bezakonja od kosovskih institucija i naročito od govora mržnje koji se širi preko pojedinih kosovskih medija.\nMinistarstvo: Prezir i žaljenje zbog besmislenih istorijskih falsifikata\nPovodom teksta u listu „Koha ditore“, Ministarstvo kulture i infomisanja Srbije najoštrije je osudilo mnogo puta ponovljene sramne pokušaje falsifikovanja istorije i otimanja srpske baštine na KiM od strane albanskih istoričara i medija.\n“Nažalost, svedoci smo ponovne provokacije kosovskih albanskih autora i medija koji ovim postupkom iznova šalju jasnu poruku kako albanska većina na KiM posmatra položaj srpskog naroda, njegove kulturne baštine i SPC u južnoj srpskoj pokrajini”, saopštilo je Ministarstvo.\nMinistarstvo kulture i informisanja i ovaj put apeluje na međunarodnu zajednicu i organizacije da sa najvećom pažnjom pristupe zaštiti srpskog kulturnog nasleđa.\nĐurić: Dušu ne mogu da uzmu\n“Srpska deca iz Kosovskog Pomoravlja dala su najsnažniji odgovor na pitanje čije su pravoslavne svetinje na Kosovu i Metohiji“, napisao je Đurić na svom Fejsbuk profilu i objavio crteže dece na kojima su nacrtane srpske svetinje na Kosovu i Metohiji. Đurić je naglasio da je “srpski narod kroz istoriju prošao kroz brojne golgote, ali da nikad niko nije uspeo da mu otme dušu“.


Golman Ajaksa Andre Onana suspendovan zbog dopinga – Sport\nGolman Ajaksa Andre Onana suspendovan je na godinu zbog dopinga, odlučila je Disciplinska komisija Evropske fudbalske unije. Kod 24-godišnjeg čuvara mreže iz Kameruna prilikom rutinske kontrole urina pronađena je zabranjena supstanca furosemid i on je automatski suspendovan.\nOdluka komisije Uefa znači da Andre Onana neće moći da igra ni za klub, ni za reprezenatciju, kao ni da trenira sa saigračima.\nIz Ajaksa su najavljuju žalbu Sudu za sportsku arbitražu u Lozani jer tvrde da se zapravo radi o nesporazumu a ne dopingu.\nKlub navodi da je Onana 30. oktobra prošle godine, nakon što se nije osećao dobro, nesvesno popio lasimak, lek koji je bio prepisan njegovoj supruzi.\nFudbal, Međunarodni fudbal, VestiAjaks, Andre Onana


Ambasada SAD: Nismo preusmerili maske namenjene Nemačkoj\nGradonačelnik Berlina Mihael Miler takođe je kritikovao SAD navodeći da su akcije američkog predsednika sve sem solidarne i odgovorne, dodajući preko Tvitera u petak da je to nehumano i neprihvatljivo.\nPortparol američke ambasade rekao je da je zabrinut zbog sveprisutnih pokušaja da se podele međunarodni napori kampanjama dezinformacija bez ikakvog imenovanog izvora.\nPortparol policije u Berlinu danas je rekao za agenciju dpa da su razgovori o zameni tih maski i novih narudžbina i dalje u toku sa onima koji su prvobitno bili zaduženi da ih dopreme.\nViše predsednika francuskih regiona već su ranije optužili SAD da preuzimaju maske za koje se Kina obavezala da će njima prodati.\nSaveznici SAD od Evrope do Južne Amerike žalili su se na taktiku "Divljeg zapada" za koju navode da je Vašington sprovodi kako bi sprečio isporuke medicinskih zaliha od proizvođača.\nPredsednik SAD Donald Tramp je izjavio u subotu da "nije bilo kakvog akta piraterije".\nVelika potražnja za tu opremu je dovela do bespoštednog takmičenja između zemalja. Blokade se dešavaju nekad i unutar EU gde je više zemalja članica zabranila izvoz medicinske opreme ili odlučila o rekviziciji, kao Francuska.\nPrema nedeljniku Ekspres, Francuska je 5. marta zaplenila na svojoj teritoriji maske koje pripadaju švedskoj firmi Melnlike koje su bile namenjene za Španiju i Italiju.\nČeška je takođe uzela maske čiji deo je trebalo da bude isporučen Italiji.


Otkupne cene mobilnih telefona - Tel: 065/680-580-1\nOtkupne ceneOtkup Telefona2015-04-09T01:43:23+01:00\nOtkupne cene mobilnih telefona\nNajčešće su cene mobilnih telefona u otkupu oko 70-80% realne tržišne vrednosti.\nZa polovne telefone figuriše više faktora kao što su stanje (očuvanost), važeći garantni list / fiskalni račun , originalna ambalaža, oprema (punjač, usb kabl, slušalice…). Telefoni kupljeni preko operatera (MTS, Telenor, VIP, kao i strane mreže) otkupljuju se po ceni umanjenoj za cenu otključavanja (dekodiranja) uređaja.\nZa starije i manje popularne modele mobilnih telefona morate očekivati daleko niži iznos od cena po radnjama i oglasima.\nOštećeni, neispravni ili poluispravni mobilni telefoni otkupljuju se po mnogo manjim otkupnim cenama.\nIznos koji možete očekivati za nove telefone je oko 10-20% manji od NABAVNE cene uređaja.\nImajte u vidu da mi ne kupujemo telefone za sebe, već za preprodaju. Nemojte gledati samo koliko košta nov telefon u prodavnici, već pogledajte i kako se kreću cene istog modela u oglasima. U velikom broju slučajeva, nov, nekorišćen telefon koji u prodavnici košta 200 evra, u oglasima se može naći već za 120, 130 evra ili manje, sa punom garancijom, kutijom, računom. Veliki broj ljudi dobija mobilni telefon uz tarifni paket kod nekog mobilnog operatera, a zatim ga prodaje. Takvi modeli telefona su skoro uvek dosta jeftiniji nego u prodavnicama mobilnih telefona.\nCene novih telefona proverite na sajtu kupimobilni.com\nKada su u pitanju najaktuelniji modeli mobilnih telefona, garantujemo Vam najveće otkupne cene u gradu.


TENIS: Srbija pred opstankom u Svetskoj grupi Dejvis kupa, poraz Jovanovske u finalu Taškenta :: Blog :: Poslovni Svet\nProšlogodišnji finalista Dejvis kupa, reprezentacija Srbije, na dobrom je putu da izbori opstanak u Svetskoj grupi i pored izostanka najboljeg tenisera sveta Novaka Đokovića. U meču baraža koji se održava u gradu Bangaloru (6,1 milion stanovnika, malo manje od cele Srbije), naša selekcija vodi sa 2:1 portiv domaćina Indije posle drugog dana. Izabranici Bogdana Obradovića dobili su oba singla prvog dana i to prilično ubedljivo. Dušan Lajović, naš najbolje rangirani teniser koji učestvuje u ovom duelu (61. na ATP listi) očitao je lekciju velikoj nadi indijskog tenisa Jukiju Bambriju - 6:3, 6:2, 7:5. Prijatno nas je iznenadio naš mladi as Filip Krajinović (107. na ATP listi), koji je takođe bio veoma siguran protiv veoma neugodnog Somdeva Devvarmana - 6:1, 4:6, 6:3, 6:2.\nSve dileme trebale su biti rešene već drugog dana u okršaju dublova, jer su Nenad Zimonjić i Ilija Bozoljac igrali izvanredno i vodili 2:0 u setovima i 3:2 u trećem setu uz prednost brejka, kada je došlo do neugodne povrede našeg najiskusnijeg igrača. Usled velikih bolova u vratu i ramenu, Zimonjić nije mogao da pruži maksimum iako je pokušao sa nekoliko medicinskih tajm-auta da se oporavi, a nikako nije želeo da preda meč. Nažalost, iskusni Indijci Leander Paes i Rohan Bopana iskoristili su Nenadovu povredu i stigli do potpunog preokreta - 1:6, 6:7 (4:7), 6:3, 6:3, 8:6. Ipak, i dalje Srbija ima velike šanse da i naredne godine bude u najboljih osam reprezentacija sveta u tenisu.\nNi Bojana Jovanovski nije imala svoj dan, pa je zasluženo poražena u finalu WTA turnira u Taškentu od italijanske teniserke Karin Knap, kojoj je to prva titula u karijeri - 2:6, 6:7 (4:7).\nNa turniru u glavnom gradu Uzbekistana Bojana je branila titulu, ali se neočekivano saplela na poslednjoj prepreci. Tako se nastaviljaju promenljive igre naše reprezentativke ove godine. Pored nekih briljantnih pobeda (npr. protiv Viktorije Azarenke na Vimbldonu) česti su i porazi od autsajderki kao što je Knap ili recimo Tereza Šmitkova (isto na Vimbldonu, uz nekoliko propuštenih meč lopti).\nOvo je i drugi poraz u finalima WTA turnira ove godine za Jovanovsku, finale Bakua je izgubila od Eline Svitoline.\nZa utehu, druga naša reprezentativka, Aleksandra Krunić je u paru sa Čehinjom Katerinom Sinjakovom osvojila titulu u dublu na istom turniru. Srpsko-češka kombinacija ubedljivo je savladala Ruskinje Aleksandru Panovu i Margaritu Gasparjan sa 6:2, 6:1.\nPRVA FAZA KOŠARKAŠKE EVROLIGE - PETO KOLO: Novi poraz Zvezde, Baskonija slavila u Beogradu OLIMPIJSKE IGRE U RIO DE ŽANEIRU - 16. DAN: Srbija ponovo zemlja košarke, dve medalje za nas POČELA TENISKA SEZONA 2016, BROJ JEDAN U DOHI: Nemoguća misija Novaka Đokovića ZAVRŠEN ATP MASTERS 1000 TURNIR U PARIZU 2018: Hačanov pobedio umornog Đokovića, Novak od sutra ponovo svetski broj jedan SVETSKO PRVENSTVO U VATERPOLU 2017: Srbija potopila Australiju, Hrvatska rival u polufinalu ATP 500 BEČ I BAZEL: Preokret Troickog protiv Andersona, Lajović poražen od Nišikorija ATP/WTA MASTERS MAJAMI: Đoković u polufinalu, Berdih opet bez šansi KOŠARKA - KVALIFIKACIONI TURNIRI ZA OLIMPIJADU U RIJU: Izuzetno dobar žreb za Srbiju ATP/WTA MADRID: Ana ispala, Serena se provukla, Kirjos bolji od Federera u maratonu AUSTRALIJEN OPEN - DESETI DAN: Novak bolji od Miloša Raonića, sledi novi okršaj sa Vavrinkom FINALNI TURNIR SVETSKE LIGE U VATERPOLU 2017 U RUSIJI: Veliki preokret u finalu, Srbija odbranila titulu PRVA FAZA KOŠARKAŠKE EVROLIGE - 19. KOLO: Teror Zvezde u Baskiji, dominacija od početka do kraja Fudbalska Liga Evrope: Treći trofej za Sevilju ATP Masters Rim: Đoković od očaja do sjaja ATP BRIZBEJN, WTA OKLEND I ŠENŽEN: Odlična igra Viktora Troickog, debakl Ane Ivanović


subota 20. mart 2010.\nKalvarija počela da toneKlizište na brdu Kalvarija u Zemunu juče se pokrenulo, a zbog opasnosti da se zemlja obruši evakuisana su deca iz vrtića ''Flora'', dok je stanarima okolnih kuća preporučeno da se isele.\nZemlja se pokrenula juče oko 10 časova, u trenutku kada je u ovom\nProlećna sezona na Adi od danasBEOGRAD - Na Savskom jezeru danas počinje prolećna sezona, saopštilo je JP "Ada Ciganlija". Kako je navedeno, pripremljeni su različiti sadržaji kako bi posetioci na najlepši način, u prirodnom ambijentu zelene oaze grada, proveli prve prolećne dane.\nGrađani će moći da se rekreiraju na brojnim otvorenim sportskim terenima, da koriste biciklističku i trim-stazu. Budući mladenci zajednički život mogu da otpočnu u romantičnom okruženju Parka za venčanja, dok su invalidima na raspolaganju sportski tereni napravljeni specijalno za njih. Kompletan tekst\nLažni radnici "Beoelektrana" naplaćuju odmahLažni radnici, koji se predstavljaju kao zaposleni u "Beogradskim elektranama", već su prevarili veliki broj Beograđana, uzimajući novac za popravku nepostojećih kvarova na licu mesta! Kako kažu iz ovog javnog preduzeća, prevaranti od građana Kompletan tekst\n"Ne radi drugima, ono što ne želiš da drugi rade tebi"BEOGRAD - Ne radi drugima, ono što ne želiš da drugi rade tebi, glasi definicija ljudskih prava koju su srednjoškolci juče preneli državnom sekretaru u Ministarstvu za ljudska i manjinska prava Marku Karadžiću, ambasadoru Holandije Ronu van Dartelu Kompletan tekst\nStudenti pomažu starima\nIzmena saobraćaja na Gazeli


Učenici, Foto: Profimedia\nkorona u učionicama\n- Predlog dela Kriznog štaba je da se relaksiraju mere kada su jedan ili dva učenika zaraženi - da u tom slučaju celo odeljenje ne prelazi na onlajn\nObjavljeno: 14.09.2021. 12:22h\nŠirom Srbije za nepune dve nedelje od početka školske godine na učenje na daljinu prešao je veliki broj razreda i nadležnima se učinilo da su ipak možda preterali sa merama, pa su predložili da umesto dva zaražena učenika, uslov za prelazak na onlajn nastavu bude - četiri deteta pozitivna na koronu u jednom odeljenju.\n- Predlog dela Kriznog štaba je da se relaksiraju mere kada su jedan ili dva učenika zaraženi - da u tom slučaju celo odeljenje ne prelazi na onlajn. Kako je na Kriznom štabu konstantovano, škole su se i do sada pokazale kao bezbedno mesto - izjavila je premijerka Srbije Ana Brnabić nakon sednice Kriznog štaba održane u subotu 11 septembra.\nMinistar prosvete, nauke i tehnološkog razvoja Branko Ružić izjavio je da nastava u školama po "semafor" modelu nije propala i situacija uopšte nije alarmantna. On je dodao da je broj zaraženih učenika i nastavnika veoma nizak i da se ni na koji način ne razmišlja o prekidanju obrazovno-vaspitnog rada na regularan način.\n- Što se tiče dece, to je ispod jedan odsto, a kod zaposlenih u prosveti, nastavnog i vannstavnog osoblja, to je nekih 1,3 ili 1,4 odsto. To je podatak od pre tri dana - rekao je Ružić.\nOn je istakao je da će "semafor" model biti inoviran u skladu sa situacijom na terenu i da će imati sastanak sa predstavnicima Instituta "Batut", kako bi se utvrdilo na koji način će se to učiniti.\nŠkole nisu za relaksiranje mera\nAleksandar Markov, presednik Foruma beogradskih gimnazija, kaže da je za pomenuti predlog čuo iz medija i da još uvek nije dobio nikakavo zvaničano obaveštenje od nadležnih službi.\nNaš sagovornik kaže da, ukoliko se to ispostavi kao tačno, nije siguran koliko bi to bilo dobro.\n- Nisam siguran da li bi to povećanje bilo dobro imajući u vidu da su lekari prvo doneli odluku da taj broj bude na dvoje dece - kaže Markov.\nOn napominje da se broj zaražene dece povećava iz dana u dan, a s tim i broj obolelih nastavnika, i ističe da je od danas cela Deveta gimnazija na onlajn nastavi.\nDirektorka Tehničke škole Mladenovac Snežana Blagojević kaže da zvanično nije dobila nikakav predlog o pomeranju granice za prelazak na onlajn nastavu i ističe da se ne slaže s tom odlukom ukoliko je tačna.\n- Ne mislim da je dobro da se taj broj poveća. Evo i sada kada je to na dva učenika je rizično a zamislite da to bude četiri, virus se brzo širi, tako da bi u tom slučaju ubrzo došlo do još većeg broja zaraženih među učenicima - kaže direktorka.\nOna naglašava da u ovom trenutku ne prestaje da raste broj pozitivnih na korona virus među učenicima.\nČetvrtina đaka na onlajn nastavi\nČetvrtina đaka u Srbiji, u 40 od 161 lokalne samouprave, od danas je krenula na onlajn ili kombinovanu (delimično onlajn) nastavu, a do kada će trajati zavisiće od epidemiološke situacije u zemlji.\nMeđu tih 40 lokalnih samouprava nalaze se i pojedini veliki gradovi poput Niša sa 260.000 stanovnika (šire područje), Kragujevca sa 180.000, Novog Pazara sa 125.000, Valjeva sa 90.000, Užica sa 80.000, Jagodine sa 70.000.\nVeoma je interesantna geografska raspodela opština i gradova koji su prešli na crveni model nastave. Skoro po pravilu se radi o gradovima iz južne, istočne i zapadne Srbije, na spisku nema Beograda sa svojih 17 opština, a među lokalnim samoupravama u kojima će od danas biti promenjen način obavljanja nastave samo je jedna iz Vojvodine - Alibunar.\nPOVEĆAVA SE BROJ ZARAŽENIH U SUBOTICI\nŠkolaPopuštanje mera za nastavuŠkolska godinaOnlajn nastavaNastava u školama\nUBEDLJIVA POBEDA NA GOSTOVANJU: Napoli lider italijanskog prvenstva posle četiri odigrana kola (FOTO)


Predsednik Srpskog patriotskog saveza (SPAS) Aleksandar Šapić rekao je da je ta organizacija dosta vagala oko izlaska na parlamentarne izbore iduće godine, ali da kao neparlamentarna stranka nema luksuz da čeka raspisivanje izbora i početak kampanju koja traje 45 dana i da je to bio osnovni razlog zašto je SPAS odlučio da izađe na izbore. „Ako dočekamo izbornu kampanju u ovom stanju u kojem smo danas, pitanje je koliko ćemo imati prostora da ljudima predstavimo poglede na našu nacionalnu politiku. Do sada, kada smo izlazili pred ljude i pokušavali da im se predstavimo, imali su nejasan stav, a nisu ni preterano zainteresovani da nas čuju ako nismo sigurni da izlazimo na izbore”, objasnio je razloge izlaska predsednik SPAS-a na konferenciji za novinare u sedištu stranke. Šapić je\n09.09.2019 u 11:19\nNe zanimaju me cenzus koalicije\nVoleo bih da u političkoj karijeri doživim da vlast i opozicija, bez obzira na to ko je ko u datom momentu, naprave konsenzus o opštim nacionalnim interesima, jer nema ozbiljne države na svetu koja opstaje, a da nema definisanu nacionalnu politiku iz čijih okvira se ne izlazi, bez obzira na to ko je na vlasti. Nažalost, našim političarima je uglavnom mnogo važnije da politički protivnik ne profitira od opšteg nacionalnog interesa – kaže za „Politiku” Aleksandar Šapić, lider Srpskog patriotskog saveza (SPAS) i predsednik SO Novi Beograd. Ističe da on politikom iz ugla sopstvenog interesa ne može i neće da se bavi, a siguran je da će jednom doći trenutak kad će konsenzus biti moguć, jedino ne bi želeo da on tada bude neophodan, jer bi „to značilo da smo u ozbiljnom nacionalnom\n02.08.2018 u 13:28\nŠapić neće u Savez za Srbiju\nPredsednik opštine Novi Beograd i novoformiranog Srpskog patriotskog saveza (SPAS) Aleksandar Šapić izjavio je da na narednim izborima njegova stranka želi da učestvuje samostalno. Šapić je u intervjuu za NIN rekao da nije tačno da SPAS, koji je formiran prošlog meseca, ima ulogu da oduzme glasove opoziciji okupljenoj u Savezu za Srbiju, navodeći da ne može da oduzima glasove od ljudi koji su uz politike izlazili, pa se u nju vraćali. „Janković je bio zaštitnik građana, Đilas predsednik Košarkaškog saveza, a Jeremić predsedavajući Generalnoj skupštini UN, a posle toga je radio na kandidaturi za generalnog sekretara UN – to je sve u redu i svako ima pravo da odlazi i da se vraća, ali ne razumem kako smo doši do toga da ja nekome nešto uzimam”, rekao je Šapić. Kaže i da se\n21.07.2018 u 22:24\nŠapić na čelu nove stranke - Srpski patriotski savez\nPredsednik opštine Novi Beograd Aleksandar Šapić saopštio je večeras da je izabran za predsednika novoformirane stranačke organizacije Srpski patriotski savez. „Večeras sam izabran za predsednika Srpskog patriotskog saveza - SPAS”, naveo je Šapić na svom nalogu na Tviteru. On je dodao da će novoformirana stranačka organizacija samostalno nastupati na svim budućim izborima u Srbiji. „Javnost će od jeseni biti upoznata sa planovima, programom i načinom delovanja”, napisao je Šapić. (Tanjug)\n04.03.2018 u 23:04\nŠapić: Cilj bio da dođemo u situaciju da nešto menjamo\nKandidat za gradonačelnika Beograda Aleksandar Šapić izrazio je večeras zadovoljstvo što će da bude deo Skupštine grada Beograda. „Cilj je bio da pokušamo da dođemo u situaciju da nešto menjamo. Sa devet posto ne možemo da menjamo, to je činjenica, ali smo opet, sa druge strane, došli u priliku da budemo sastavni deo gradske skupštine”, rekao je Šapić na konferenciji za novinare. Dodaje, međutim, da preostaje da se vidi šta će to doneti u budućnosti. „Voleo bih da predsednik održi obećanje i da pusti nas da se takmičimo za mesto gradonačelnika. Sada smo glasali za odbornike u Skupštini grada, a bilo bi fer da smo se takmičili sa ljudima koji su vodili Beograd”, rekao je Šapić. „Kada je neko na ovim izborima nosilac liste, a ima prilike da se viđa sa Putinom, Merkelom, a ja ne\n21.02.2018 u 11:30\nMoramo da izbacimo kulturu i sport iz tržišne ekonomije\nPosle 4. marta razgovaraće s gotovo svima koji zavrede toliki broj glasova da imaju predstavnike u Skupštini grada. Jedina promena u odnosu na lokalne izbore 2016. godine je što ovoga puta nosilac liste „Aleksandar Šapić – gradonačelnik”, ako bude u prilici da pregovara, neće sedati za sto s predstavnicima SNS-a i DJB-a. – S nečijim političkim odlukama mogu da se slažem ili ne, ali mi to ne daje za pravo da odbijem razgovor. Ali, kada neko uporno u zvaničnim saopštenjima, kao oni, tvrdi da sam hohštapler, lopov i siledžija, onda zaista nemamo šta da pričamo. Taj način komunikacije je meni neprihvatljiv – ukazuje Šapić u razgovoru za „Politiku”. Preko čega nećete preći u pregovorima s ostalim listama? Nemam crvene linije. Jedino što znam da ne mogu biti deo Gradske uprave, ako\n07.02.2018 u 19:00\nNakon višemesečnog istraživanja o uzrocima političke i finansijske devastacije Demokratske stranke, nekada vodeće proevropske političke snage u Srbiji, Antidot je došao u posed internog Izveštaja o kontroli trošenja finansijskih sredstava koji je u novembru 2017. godine sastavila specijalno formirana Radna grupa DS-a. Izveštaj čiju sadržinu ekskluzivno objavljujemo, predstavlja autentično i dokumentovano svedočanstvo o načinima na koje su bivši rukovodioci DS-a, zarad svojih privatnih interesa, doveli do finansijskog kolapsa partije koja je pune dve decenije predstavljala simbol nade i svetionik za sve one građane Srbije koji su težili demokratizaciji i modernizaciji srpskog društva.\n23.06.2021 u 18:37\nPodnet zahtev za testiranje Sputnjika Ve na tinejdžerima\n23.06.2021 u 18:14\nNovo popuštanje mera u Grčkoj\n23.06.2021 u 18:13\nSelaković: Neprihvatljivo da Hrvatska nama drži lekcije o genocidu


Poslodavci sa ambasadorom Fieldom – Promovisati rješenja za poslovni ambijent – Biznis.ba\nNaslovnaBiHPoslodavci sa ambasadorom Fieldom – Promovisati rješenja za poslovni ambijent\nPoslodavci sa ambasadorom Fieldom – Promovisati rješenja za poslovni ambijent\nobjavljeno 10. maj 2019. u 15:47\nPotrebno je promovisati rješenja za unapređenje poslovnog ambijenta u BiH, rečeno je danas na sastanku predsjednika i direktora Udruženja poslodavaca FBiH Adnana Smailbegovića i Mladena Pandurevića sa ambasadorom Velike Britanije u BiH Mattom Fieldom.\nPredstavnici Udruženja su ambasadoru Velike Britanije prezentirali „Inicijativu 20+5+6“ koja ima za cilj rasterećenje privrede i poboljšanje poslovnog ambijenta u FBiH i BiH, a koja je podržana većinom glasova na tematskoj sjednici Zastupničkog doma Federalnog parlamenta održanoj sredinom aprila ove godine.\nUsvajanje „Inicijative 20+5+6“ rezultirat će smanjenjem sive ekonimije i poboljšanjem fiskalne discipline, smanjenjem nezaposlenosti, povećanjem plaća i investicija, podizanjem konkurentske sposobnosti domaće privrede, pojednostavljenjem i ubrzavanjem administrativnih procedura, kao i smanjenjem troškova poslovanja, kazali su predstavnici Udruženja.\nAmbasador Field je ocijenio pozitivnim aktivnosti Udruženja, te istakao da podržava nastojanje Zastupničkog doma PFBiH za poboljšanje poslovnog ambijenta. Rečeno je da je potrebno, u cilju općedruštvenog interesa, nastaviti sa reformama, te da je neophodna uključenost svih aktera u ovom procesu, bez obzira na stranačke ili političke interese.\nDanašnjem sastanku su prisustvovali i direktor Udruženja poslodavaca Kantona Sarajevo Zlatan Dedić i ekonomski savjetnik Ambasade Velike Britanije Damir Šaljić, saopćeno je iz Udruženja poslodavaca FBiH.


Predstavljanje nove EDUardo On-line Business simulacije\nNalazimo se u eri koja je okrenuta ka novim inovacijama, koja nudi pregršt aplikacija koje pomažu u svakodnevnom životu.\nVećina bi se složila da tehnološke inovacije imaju više prednosti nego mana, a mi vam sa zadovoljstvom predstavljamo jedinstvenu platformu koja može pomoći vašem biznisu u dostizanju višeg nivoa poslovanja!\nU prostorijama H.art development centra, 5. jula će svi prisutni imati priliku da se samostalno upoznaju i isprobaju demo verziju EDUardo Online Business simulacije!\nCiljna grupa za korišćenje?\nOva plaftorma je primenjiva u online učenju i u proceni pojedinaca, a oblasti koje pokriva su rukovođenje, marketing, preduzetništvo, finansije,…\n- Učesnici vode novootvoreni online biznis, tzv. start up kompaniju\n- Cilj je da se poslovanje pokrene, da se stekne što više korisnika, te da se postigne stabilno poslovanje\n- Samostalno se donose odluke koje se tiču razvoja start up-a, cene proizvoda, ciljne grupe kao i raznovrsnih prodajnih poteza kako bi se povećao market share\n- Igra se za period od 12 meseci, a nakon završetka svakog meseca dobijaju se detaljni statistički i marketinški izvešaji o stanju na tržištu\n- Simulacija verno i realno prikazuje kompleksnost procesa upravljanja poslovanjem.\nKome može biti korisna?\nOvakav tip simulacije poslovanja može biti posebno značajan za firme iz IT sektora, kao i za sve kompanije koje se bave bilo kojim aspektom poslovanja putem interneta. Takođe, namenjena je internim trenerima i procenjivačima koji bi želeli da budu u toku sa aktuelnim edukativnim sredstvima.\nUčešće je BESPLATNO, a prijave su u toku putem office@hart.rs i 065/210-75-02!\nPrijavite se na vreme, jer je broj mesta ograničen!